title: Florencia Molinero

text: Vuonna 2011 Molinero pelasi WTA-turnauksen pääsarjassa Aucklandissa, jossa hävisi kuitenkin avauskierroksen ottelunsa.


title: Josif Slipyj

text:
Josyf Slipyj (17. helmikuuta 1892 – 7. syyskuuta 1984) oli Ukrainan katolisen kirkon kardinaali. Slipyj opiskeli teologiaa Roomassa. Neuvostoliiton kaudella hän oli vangittuna 18 vuotta, ja lopulta hänet karkotettiin maasta.
Vuonna 1911 hän tuli Lvivin Pyhän Hengen seminaariin ja vihittiin papiksi 1917. Hän otti nimen "Slipy" (tarkoittaa "sokea") kylän lempinimi hänen isoisänsä mukaan, joka oli ollut sokea. Hän jatkoi teologista koulutusta Innsbruckissa, jossa vuonna 1918 hän sai teologian tohtorin arvon, sekä opintoja Collegion Angelicossa ja gregoriaanisen yliopistossa Roomassa. 1922 hän oli professorina Dogmatic teologian Pyhä Hengen seminaarissa Lvivissa, sitten 1925 seminaarin rehtorina . Slipyn pyrkimyksiä oli, että vuonna 1928 Lvivin Kreikan katolisen teologisen Akatemia luotiin, jossa Slipy nimitti ensimmäisen rehtorin vuonna 1929. Hän otti aktiivisesti osaa organisaation ja (kreikkalais-katolisen) ja Uniaattikirkkon kongressien toimintaan, jossa vaadittiin idän ja lännen kirkkojen liittoa. 25. marraskuuta 1939 hänet nimitti arkkipiispaksi metropoli Sheptytsky. Sodan aikana ja Halychynan natsimiehityksen aikana Slipy jatkoi hänen pastoraalitehtäviä, joissa hän uskoi on ensisijaisesti suojelevansa Ukrainan nuoria, joita tapetaan sodassa tai taistelivat eri ideologisten ryhmien kanssa. Neuvostoliiton armeijan paluun jälkeen vuonna 1944 Lvivissa Neuvostoliiton armeijan NKVD, syytti häntä yhteistyöstä natsien kanssa ja nationalistisen maanalaisen liikkeen tukemisesta.


title: Josif Slipyj

text: Marraskuussa 1944 Slipysta tuli Halychynan metropoliitta. Hän oli Ukrainan kreikkalaiskatolisen kirkon viimeinen metropoliitta ennen kuin neuvostoviranomaiset tosiasiallisesti kielsivät sen. Huhtikuussa 1945 Slipy pidätettiin yhdessä koko katolisen kirkon jäsenten (kaikkiaan yli 800 papiston jäsenen) kanssa. Tämä oli ensimmäinen askel Neuvostoliiton viranomaisten tavoitteessa lopettaa kirkon toiminta, ja melkein vuoden kuulusteltiin katolisen kirkon jäseniä näytösoikeudenkäynneissä, jossa viranomaiset yrittivät pakottaa "tunnustus" ja "syyllisyys" ulos hänestä ja luopua "olemattomasta" kirkosta. Ukrainan kreikkalaiskatolinen kirkko lopetettiin ja sen omaisuus siirrettiin Venäjän ortodoksiselle kirkolle vuonna 1946. Häntä syytettiin Vatikaanin agentiksi, sekä Saksan tiedustelupalvelun ja Neuvostoliiton-vastaisen nationalistisen maanalaisen liikkeen johtajaksi. Slipy ei mitenkään kieltänyt sitoutumistaan katolilaisuuteen ja Vatikaaniin, jopa korosti, että Vatikaani taisteli "materialistisen ideologian ja kommunistien ideoita vastaan". Mitään varsinaista näyttöä esitettyihin syytteisiin ei ilmennyt.


title: Josif Slipyj

text: Lisäksi Slipyjiätä syytettiin siitä, että hän oli kirjoittanut lehdissä "Meta" Tavoite, "Dzvony" Kellot ja "Nyva" Kaurapellot, ennen toisen maailmansodan alkua, sekä hänen toimintaansa rehtorina seminaarissa ja Akatemiassa, ja hänen osallistumistaan organisaatiossa "Senaattorien neuvostossa ", joka tuki Ukrainan itsenäisyyttä. Oletettavasti Slipyj oli tukenut Ukrainan kansallista tasavaltaa, joka oli julistettu Lvivissä 30. kesäkuuta 1941 ja jota johti Stetsko, ja kun tämä hallitus pidätti natsit, Lviv oli päättänyt luoda "Ukrainan kansallisen neuvoston" . Slipyj oli kirjoittanut myös esitteen. "Holovni pravyla suchasnoho dushpastyrstva" "Pääsäännöt modernista pappeudesta" vuonna 1940, mutta varsinainen esite ei sisältynyt asiakirja-aineistoon ja sotilastuomioistuimessa ei ole tutkimuksessa sen sisältöä. Sisäasiainministeriön Kiovan sotilaspiirin sotarikostuomioistuin tuomitsi hänet artiklan nojalla 54-1 ja rikoslain UkrSSR ("isänmaan maanpetoksesta") 8 vuodeksi työleirille ja 3 vuotta ilman kansalaisoikeuksia 3. kesäkuuta 1946.


title: Josif Slipyj

text: Hän suoritti tuomionsa Dubravlagissa - mordvalaisessa poliittisella työleirillä gulagissa . Vankeuden loputtua, pysyvässä maanpaossa jonka hän aloitti Kuzminkin kylässä , 300 km.n päässä Krasnojarskista. Sieltä hän kirjoitti uskonnollis-filosofisia teoksia.


title: Josif Slipyj

text: Stalinin kuoleman jälkeen Neuvostoliitto päätti solmia suhteet Vatikaaniin.Slipyj kutsuttiin työhön. Slipyj työskenteli valvotusti Leninin kirjastossa. Pian kuitenkin 3 kuukauden kuluttua hänet lähetettiin takaisin Siperiaan. Tällä kertaa hänet lähetettiin sairaalaleirille, jossa hän kirjoitti teoksen “The History of the Ecumenical Church in Ukraine”. Paavi Pius XII lähetti Slipyjille onnittelukirjeen 40 vuotisesta pappeudestaan vuonna 1957. Slipyij vangittiin uudelleen vuonna 1958. Hän vapautui Paavi Autuas Johannes XXIII ja Yhdysvaltojen presidentti John F. Kennedyn Nikita Hruštšovin hallintoon kohdistuneen poliittisen painostuksen jälkeen. 23. tammikuuta 1963. Hänet oli vihitty salaisesti vuonna 1949 arkkipiispaksi, mutta julkisesti San't Atanasion kardinaalipapiksi . Ukrainalaiset lobbasivat paavi Paavali VI:a vihkimään Slipyjin patriarkaksi, mutta paavi kieltäytyi, mutta sen sijaan Slipyj vihittiin Suurarkkipiispaksi 23.joulukuuta vuonna 1963 .


title: Japanin Grand Prix 2014

text: Japanin Grand Prix 2014 oli Formula 1 -kauden 15. osakilpailu, joka ajettiin 5. lokakuuta Suzuka Circuitilla.


title: Japanin Grand Prix 2014

text: Kilpailun voitti Lewis Hamilton ennen Nico Rosbergia ja Sebastian Vetteliä. Kilpailuun lähdettiin turva-auton takaa rankan vesisateen takia ja se keskeytettiin 46. kierroksella Jules Bianchin pahan onnettomuuden takia. Hän törmäsi Adrian Sutilin autoa siirtämässä olleeseen nostotraktoriin ja löi rajusti päänsä. Bianchi menehtyi onnettomuudessa saamiinsa vammoihin 17. heinäkuuta 2015.


title: Yhdysvaltain Grand Prix 2014

text: Yhdysvaltain Grand Prix 2014 ajettiin 2. marraskuuta 2014 Formula 1 -sarjan kauden 17. osakilpailu Circuit of the Americas -radalla, Texasin pääkaupungissa Austinissa. Aika-ajosta odotettiin jälleen Mercedeksien kaksintaistelua. Mercedes oli kuitenkin kärsinyt jarruongelmista koko viikonlopun ja paras taistelu paalusta vesittyi Hamiltonin lasittuneeseen etujarrulevyyn. Sotšissa tallimestaruuden varmistanut Mercedes nappasi kuitenkin eturivin ennen Williamseja. Pastor Maldonadon ja Adrian Sutilin suoritukset aika-ajossa olivat mainitsemisen arvoiset. Maldonado oli 11. yli sekunnin viimeiseksi jäänyttä tallikaveriaan nopeampi ja Sutil pääsi aika-ajon kolmososioon ensimmäistä kertaa sitten Silverstonen 2013. Vettel joutui lähtemään kilpailuun varikolta voimayksikön vaihdon takia.


title: Yhdysvaltain Grand Prix 2014

text: Kilpailun startissa kärjen sijoitukset säilyivät, mutta takana kolisi. Sauberin ensimmäisiä pisteitä metsästänyt Sutil joutui Perezin lipsahduksen uhriksi. Läpi koko kilpailun käytiin radalla jatkuvasti taisteluja, muun muassa Ricciardo suoritti muutamia ohituksia.


title: Yhdysvaltain Grand Prix 2014

text: Kärjessäkin tapahtui. Hamilton johti MM-sarjaa suurella erolla, mutta Abu Dhabin tuplapisteiden ansiosta Rosbergillakin oli vielä mahdollisuus mestaruuteen. Hän voittaisi mestaruuden voittamalla kaikki loput kilpailut huolimatta Hamiltonin sijoituksista. Ensimmäisen stintin Hamilton seurasi tallikaveriaan, mutta keskistintillä kovemmilla renkailla Hamilton pystyi suorittamaan ohituksen pitkän takasuoran päähän. Hamiltonin kauden 10. voitto tarkoitti sitä, että Brasiliassa ja Abu Dhabissa hänelle riittäisi kakkossijat mestaruuteen.


title: Yhdysvaltain Grand Prix 2014

text: Jean-Éric Vergne ajoi maaliin yhdeksäntenä, mutta sai 5 sekunnin aikarangaituksen Romain Grosjeanin ohituksessa tapahtuneen osuman takia.


title: Brasilian Grand Prix 2014

text: Brasilian Grand Prix 2014 (virallisesti Formula 1 Grande Prêmio Petrobras do Brasil 2014) oli Formula 1 -kauden 2014 18. osakilpailu. Kilpailu ajettiin 9. marraskuuta Autódromo José Carlos Pacen moottoriradalla, Brasiliassa.


title: Irena Pavlovic

text: Irena Pavlovic (s. 28. syyskuuta 1988 Belgrad, Serbia) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 138 lokakuussa 2012 ja nelinpelissä sijalla 107 helmikuussa 2011. Hän on voittanut urallaan neljä ITF-turnausta kaksinpelissä ja 14 ITF-turnausta nelinpelissä.


title: Irena Pavlovic

text: Pavlovicin ollessa kolmevuotias hänen perheensä jätti Serbian sodan vuoksi ja muutti Ranskaan. Heidän oli tarkoitus palata Serbiaan takaisin sodan päätyttyä, mutta he olivat jo asettautuneet Ranskaan. Pavlovic pelasi Grand Slam -turnauksen pääsarjassa ensimmäisen kerran Ranskan avoimissa 2009.


title: Zhengde

text:
Keisari Zhengde (, 26. lokakuuta 1491 – 20. huhtikuuta 1521), alkuperäiseltä nimeltään Zhu Houzhao (), oli Kiinan Ming-dynastian kymmenes keisari, joka hallitsi vuosina 1505–1521.
Hänen aikakausinimensä "Zhengde" merkitsee "oikeaa hyvettä" tai "hyveen oikaisua".


title: Zhengde

text: Zhengde nimitettiin kruununprinssiksi hyvin varhaisessa iässä. Koska hänen isällään ei ollut jalkavaimoja ja vain kaksi poikaa, joista toinen kuoli varhaislapsuudessaan, Zhengden ei tarvinnut kilpailla muiden prinssien kanssa valtaistuimesta. Zhengde sai perinpohjaisen kungfutselaisen kirjallisuuden opetuksen ja menestyi opinnoissaan erinomaisesti. Monet Hongzhin ministerit odottivat, että Zhengdestä tulisi isänsä tavoin hyväntahtoinen ja loistelias keisari, mutta niin ei tapahtunut.


title: Zhengde

text: Zhenge nousi valtaistuimelle 14-vuotiaana ja avioitui tulevan keisarinnan kanssa. Toisin kuin isäänsä, Zhengdeä ei hallitseminen eikä hänen keisarinnansa kiinnostaneet, ja hän laiminlöi kaikki valtiolliset asiat. Hänen toimiaan on pidetty piittaamattomina, mielettöminä tai ponnettomina. Monissa tapauksissa hän osoitti vastuuntunnon puutetta.


title: Zhengde

text: Zhengde vietti ylellistä ja tuhlaavaista elämää, ja hän omistautui naisille. Hänen on kerrottu käyneen mielellään usein bordelleissa ja jopa perustaneen Pekingiin Kielletyn kaupungin ulkopuolelle nimellä ""Bao Fang"" (豹房, "leopardin kamari") tunnettuja palatseja asuttaakseen niihin huvikseen ensin eksoottisia eläimiä kuten tiikereitä ja leopardeja, myöhemmin taas kauniita naisia omaksi ilokseen. Kerran hän haavoittui pahoin metsästäessään tiikereitä eikä voinut kuukauteen ottaa hovissa vastaan audiensseja. Toisen kerran hän sytytti palatsinsa tuleen varastoidessaan sen piharakennuksiin ruutia lyhtyjuhlan aikana. Hänen haareminsa oli niin täynnä, että monet sen naiset kuolivat nälkään, koska heille ei voitu toimittaa tarpeeksi elintarvikkeita.


title: Zhengde

text: Zhengde vietti usein kuukausia kerrallaan Kielletyn kaupungin ulkopuolella matkustaessaan eri puolilla maata suurin kustannuksin, jotka maksettiin keisarikunnan varoista. Kun häntä vaadittiin palaamaan palatsiin ja huolehtimaan hallitusasioista, hän kieltäytyi ottamasta ketään ministereistään vastaan ja hylkäsi kaikki heidän pyyntönsä. Zhengde salli myös eunukkien nousta korkeisiin asemiin. Yksi heistä, Liu Jin, Kahdeksan tiikerin johtaja, tuli erityisen tunnetuksi siitä, että hän käytti nuorta keisaria hyväkseen ja tuhlasi tavattoman määrän hopeaa ja arvoesineitä. Keisarikunnalle aiheutuneet tappiot olivat 36 miljoonaa naulaa kultaa ja hopeaa. Liikkui jopa huhuja, että Liu Zin olisi aikonut murhata keisarin ja asettaa oman veljensä pojanpojan valtaistuimelle. Lui Jinin hankkeet saatiin lopulta paljastetuiksi, ja hänet teloitettiin vuonna 1510, mutta korruptoituneilla eunukeilla oli suuri vaikutusvalta koko Zhengden hallitsijakauden ajan.


title: Zhengde

text: Zhengden aikana maassa puhkesi kaksi kapinaa, joista ensimmäistä johti Anhuan prinssi Zhu Zhifan, toista Ningin prinssi Zhu Chenhao. Anhuan prinssi oli Zhengden iso-isosetä, Ningin prinssi hänen isosetänsä.


title: Zhengde

text: Aikaa myöten Zhengre herätti huomiota, paitsi väärinkäyttämällä keisarille kuulunutta valtaa, myös lapsellisen käytöksensä vuoksi. Esimerkiksi hän pystytti sisään palatsiin markkinapaikan ja käski kaikkien ministeriensä, eunukkiensa, sotilaidensa ja palvelijoidensa pukeutua kauppiaiksi tai katukaupustelijoiksi sillä välin, kun hän kulki alueen läpi esiintyen tavallisena kansalaisena. Ministerit pitivät vaatimusta arvolleen sopimattomana ja loukkaavana, mutta kaikkia, jotka kieltäytyivät osallistumasta näytökseen tai osallistuivat siihen vain vastahakoisesti, rangaistiin tai heidät erotettiin viroistaan.


title: Zhengde

text: Vuonna 1518 Zhengde julistauitui kenraali Zhuksi (鎮國公朱壽) ja johti itse sotaretkeä pohjoiseen kukistaakseen "Pikku Prinssiksi" nimitetyn mongolikenraalin johtamat kymmenientuhansien miesten vahvuisten joukkojen hyökkäyksen. Hän kohtasi vihollisen Yingzhoun kaupungin ulkopuolella ja voitti heidät itseään ympäröineessä suuressa taistelussa. Pitkään aikaan tämän taistelun jälkeen mongolit eivät tehneet Kiinaan uusia hyökkäyksiä. Vuonna 1519 Zhenge johti toista sotaretkeä etelään, Jiangxin maakuntaan kukistaakseen Zhu Chenhaon johtaman prinssi Ningin kapinan, johon tämä oli värvännyt useita Zhengden hovin jäseniä. Saavuttuaan paikalle hän havaitsi, että paikallinen hallintovirkamies Wang Shouren oli jo kukistanut kapinan. Zhengden todettua pettymyksekseen, ettei hän voinut johtaa joukkojaan voittoon, hänen neuvonantajansa ehdotti, että kapinan johtaja olisi vapautettava, jotta hänet voitaisiin vangita uudestaan. Tammikuussa 1521 kapinallinen Ningin prinssin teloitettiin Pekingin Tongzhoussa Zhengden määräyksestä, minkä myös Portugalin Kiinaan perustama lähetystö pani merkille.


title: Zhengde

text: Ulkomaalaiset kiehtoivat suuresti keisari Zhengdeä, ja hän kutsui hoviinsa monia muslimeja neuvonantajiksi, eunukeiksi ja lähettiläiksi.


title: Zhengde

text: Euroopplaisista kirjoittajista esimerkiksi Bret Hinsch kirjoitti kiistellyssä kirjassaan "Passions of the cut sleeve: the male homosexual tradition in China", että keisari Zhengdellä oli homoseksuaalinen suhde Hamin kaupungista kotoisiin olleeseen Sayyid Husain -nimiseen muslimijohtajaan, joka toimi Hamin valvojana Mingin ja Turpanin rajasotien aikana, joskaan tällainen väite ei saa mitään tukea kiinalaisista lähteistä.


title: Zhengde

text:
Keisari Zhengdella oli suhde myös monien musliminaisten kanssa. Hän oli kiinnostunut monien virkamiestensä tyttäristä. Toinen muslimi hänen hovissaan, keskiaasialainen Yu Ying, lähetti Zhengden hoviin uiguurilaisia tanssijattaria seksuaalisiin tarkoituksiin. Keisari piti vierasmaalaisista naisista, varsinkin mongoleista ja uiguureista.
Suosikkijalkavaimokseen hän otti erään uiguurinaisen sukunimeltä Ma, joka oli saanut sotilaallisen ja musikaalisen koulutuksen ja opetellut jousiammuntaa ja ratsastusta, osasi laulaa turkestanilaisia lauluja ja puhua monia kieliä.


title: Zhengde

text: Eurooppalaisten ensimmäiset suorat kontaktit Kiinaan tapahtuivat Zhengden hallitessa. Monet Portugalin Malakasta saapuneen Afonso de Albuquerquen sekä portugalilaisten tutkimusmatkailijoiden Jorve Álvaresin ja Rafael Peresterellon johtamat retkikunnat nousivat maihin Etelä-Kiinassa ja kävivät kauppaa kiinalaisten kanssa Tuen Munissa ja Kantonissa. Vuonna 1513 Portugalin kuningas Manuel I lähetti Fernão Pires de Andraden ja Tomé Piresin virallisesti avaamaan suhteet Pekingin ja Lissabonin hovien välille. Vaikka Zhengde tervehti Portugalin lähetystöä käydessään Nankingissa toukokuussa 1520, hän kuoli pian sen jälkeen, ja uuden pääsihteeri Yang Tinghen johtamat virkamiehet karkottivat Kiinasta portugalilaiset, joiden huhut kertoivat aiheuttaneen Kantonissa levottomuuksia ja jopa syöneen kaappaamiensa kiinalaisten lasten lihaa. Vaikka laitonta kauppaa käytiin vielä sen jälkeen, Portugalin ja Ming-hovin viralliset suhteet eivät parantuneet ennen kuin 1540-luvulla, minkä jälkeen ne huipentuivat siihen, että Ming-hovi salli Portugalin perustaa Macaon kauppatukikohdakseen Kiinaan.


title: Zhengde

text: Malaijilainen Malakan sulttaanikunta oli Ming-dynastian hallitseman kiinan vasallivaltio ja liittolainen. Kun Portugali valloitti Malakan vuonna 1511 ja pani siellä toimeen julmuuksia, kiinalaiset ryhtyivät väkivaltaisiin vastatoimiin Portugalia vastaan.


title: Zhengde

text: Kiinan keisarillinen hallitus vangitsi ja teloitti monia portugalilaisia lähettiläitä, joita ensin kidutettiin Kantonissa. Malakkalaiset olivat kertoneet kiinalaisille portugalilaisten toimista Malakassa, mihin kiinalaiset vastasivat ryhtymällä vihollisuuksiin Portugalia vastaan. Malakkalaisten mukaan Portugalilla oli suunnitelmissa valloittaa alueita kaupankäynnin varjolla, ja he olivat ryhtyneet julmuuksiin alueen väestöä kohtaan.


title: Zhengde

text: Koska Malakan sulttaani oli tehnyt portugalilaisten maahantunkeutumisesta valituksen Kiinan keisarille, kiinalaiset pitivät portugalilaisia vihollisinaan, kun nämä myöhemmin saapuivat Kiinaan. Malakan sulttaani, joka oli asettunut Bintaniin paettuaan Malakasta, lähetti kiinalaisille viestin, joka yhdessä portugalilaisten harjoittaman rosvouksen ja väkivallan kanssa sai Kiinan viranomaiset teloittamaan 23 portugalilaista ja kiduttamaan muitakin heistä vankityrmissä. Kun portugalilaiset perustivat Kiinaan tukikohtia kaupankäyntiä varten ja harjoittivat merirosvoutta ja ryöstöretkiä, kiinalaiset vastasivat surmaamalla kaikki Ningbossa ja Quanzhoussa oleskelleet portugalilaiset. Yksi surmatuista oli Pires, portugalilainen kaupallinen lähettiläs.


title: Zhengde

text: Kiinalaiset voittivat Portugalin laivaston ensimmäisessä Tamaon taistelussa vuonna 1521, jolloin he saivat surmatuiksi ja vangituiksi niin paljon portugalilaisia, että portugalilaisten oli hylättävä džonkkinsa ja vetäydyttävä vain kolmella laivalla. Niillä he pääsivät palaamaan Malakkaan, koska tuuli hajotti kiinalaisten laivaston näiden yrittäessä lopullista hyökkäystä.


title: Zhengde

text: Kiinalaiset pitivät Portugalin lähettiläitä panttivankeinaan vaatiakseen portugalilaisia palauttamaan Malakan syrjäytetyn sulttaanin tai kuninkaan valtaistuimelleen. Monet heistä teloitettiin tai heitä kidutettiin ja pidettiin kahleissa. He myös takavarikoivat näiltä ja erityisesti Piresin lähetystöltä kaiken omaisuuden.


title: Zhengde

text: Malakan syrjäytetylle sulttaanille kiinalaiset lähettivät viestin, joka koski Portugalin vangitun lähetystön kohtaloa. Kun tämä vastasi heille, kiinalaiset virkamiehet päättivät teloittaa Portugalin lähetystön jäsenet ja hajottaa heidän ruumiinsa moniksi kappaleiksi. Kiinalaiset teloittivat heidät monissa paikoissa Kantonissa julkisesti osoittaakseen, että Kiinan näkökulmasta Portugali oli merkityksetön. Kun Kiinan satamiin yhä saapui portugalilaisia laivoja, myös niiden miehistö mestattiin, sukupuolielimet leikattiin irti, ja jäljelle jääneet portugalilaiset pakotettiin pukeutumaan teloitettujen ruumiiden osiin, samaan aikaan kun kiinalaiset juhlivat ja soittivat musiikkia.


title: Zhengde

text: Ennen kuin keisari vuonna 1521 kuoli, levisi huhuja pääkaupungissa kiertäneistä salaperäisistä olennoista, joita nimitettiin "Pimeiksi ahdistelijoiksi" (黑眚) Nämä aiheuttivat paljon levottomuutta, koska ne hyökkäsivät öisin sattumanvaraisesti asukkaita vastaan ja saivat kynsillään aikaan haavoja. Sotaministeriö pyysi keisaria kirjoittamaan käskykirjeen, jonka mukaan paikallisten turvallisuusjoukkojen oli vangittava kaikki, jotka herättivät muissa ihmisissä kauhua. Kun tällainen määräys oli annettu, rangaistusuhkan vaikutuksesta tarinat lakkasivat äkkiä leviämästä.


title: Zhengde

text: Keisari Zhengde kerrottiin olleen juovuksissa purjehtiessaan eräällä järvellä syksyllä 1520. Tällöin hänen veneensä kaatui, ja hän oli vähällä hukkua. Tällöin hän selvisi hengissä, mutta sairastui myöhemmin Keisarinkanavan vesistä ja kuoli 30-vuotiaana vuonna 1521. Koska yksikään hänen monista lapsistaan ei ollut enää elossa, häntä seurasi keisarina hänen serkkunsa Zhu Houcong, josta tuli keisari Jiajing. Zhengden hauta on Kanglingissa Ming-dynastian hauta-alueella.


title: Zhengde

text: Vaikka Zhengde oli yritetty kasvattaa menestykselliseksi hallitsijaksi, hän laiminlöi velvollisuutensa täysin ja pani alulle vaarallisen kehityskulun, joka oli Ming-dynastian myöhempien keisarien vitsauksena. Virallisten velvollisuuksien hylkääminen henkilökohtaisten nautintojen hyväksi johti vähitellen siihen, että valta siirtyi yhä enemmän hovin eunukeille, ja lopulta Ming-dynastian häviöön.


title: Zhengde

text: Useat nykyajan historioitsijat ovat kuitenkin arvioineet hänet uudestaan ja päätyneet siihen, että hänen ja hänen seuraajiensa kuten Wanlin toimet olivat reaktio byrokratiaan, joka vaivasti Ming-dynastiaa sen valtakauden jälkimmäisellä puoliskolla. Keisareilla oli vain vähäinen mahdollisuus vaikuttaa poliittisiin päätöksiin, etivätkä he voineet panna toimieen kestäviä uudistuksia, vaikka niitä olisi selvästi tarvittu aikana, jolloin heihin kohdistui jatkuva paine ja heitä pidettiin vastuullisina kaikista dynastiaa kohdanneista vaikeuksista. Tämän vuoksi ministerit pettyivät virkoihinsa yhä pahemmin ja menettivät toivonsa paremasta, ja ilmaisivat vastalauseensa tavoilla, jotka käytännössä merkitsivät lakkoa. Tämän vuoksi Zhengden kaltaiset keisarit mieluummin oleskelivat palatsin ulkopuolella, kun taas Jiajing ja Wanli yksinkertaisesti eivät näyttäytyneet hovissa.


title: Zhengde

text: Vuoden 1959 elokuvassa Kuningaskunta ja kaunotar (江山美人) keisari Zhengde tekeytyy tavalliseksi ihmiseksi kansansa joukkoon.


title: Zhengde

text: Elokuva Chinese Odyssey 2002 perustuu kertomukseen Zhengden vierailusta Zhejiangin maakunnassa.


title: Top Ranking Eric and the Astronauts in Babylon (albumi)

text: Top Ranking Eric and the Astronauts in Babylon on suomalaisen samannimisen yhtyeen esikoisalbumi. Se julkaistiin vuonna 1980 levymerkillä Johanna Kustannus.


text: Albumista julkaistiin uusintapainos vuonna 2010.


title: Harmaaviirumesikko

text: Harmaaviirumesikko ("Ptiloprora plumbea") on mesikoiden heimoon kuuluva varpuslintu.


title: Harmaaviirumesikko

text: Harmaaviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu paikallisesti melko yleisestä yleiseksi, ja se on luokiteltu elinvoimaiseksi.


title: Oliiviviirumesikko

text: Oliiviviirumesikko ("Ptiloprora meekiana") on mesikoiden heimoon kuuluva varpuslintu.


title: Oliiviviirumesikko

text: Oliiviviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu pääasiassa harvinaiseksi ja paikalliseksi. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Punakylkimesikko

text: Punakylkimesikko ("Ptiloprora erythropleura") on mesikoiden heimoon kuuluva varpuslintu.


title: Punakylkimesikko

text: Punakylkimesikkoa tavataan Uuden-Guinean saarella Indonesiassa. Lajia on kuvattu pääasiassa harvinaiseksi. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Punaviirumesikko

text: Punaviirumesikko ("Ptiloprora guisei") on mesikoiden heimoon kuuluva varpuslintu.


title: Punaviirumesikko

text: Punaviirumesikkoa tavataan Uuden-Guinean saarella Papua-Uudessa-Guineassa. Lajia on kuvattu yleisestä runsaslukuiseksi sille suotuisissa elinympäristöissä. Se on luokiteltu elinvoimaiseksi.


title: Läpinäkyvä

text: ”Läpinäkyvä” on Jannan 4. maaliskuuta 2014 julkaistu single. Kappale on toinen singlejulkaisu artistin kesäkuussa 2014 julkaistulta, artistin omaa nimeä kantavalta, ensimmäiseltä suomenkieliseltä studioalbumilta. Kappaleen on säveltänyt Janna yhdessä Henri Lanzin ja William Rappaportin kanssa. Sanoituksen Janna on tehnyt Saara Törmän kanssa. Kappale kertoo päättyvän parisuhteen viimeisistä hetkistä.


title: Läpinäkyvä

text: Kappaleen Santa Barbarassa kuvattu ja Jaakko ja Kusti Mannisen ohjaama musiikkivideo julkaistiin 21. maaliskuuta 2014. Videolla esiintyy amerikkalaisnäyttelijä C. J. Thomason.


title: Fayanviirumesikko

text: Fayanviirumesikko ("Ptiloprora mayri") on mesikoiden heimoon kuuluva varpuslintu.


title: Fayanviirumesikko

text: Fayanviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajin on kuvattu olevan runsaslukuisin lintulaji sillä korkeusvyöhykkeellä, jolla sitä tavataan. Se on luokiteltu elinvoimaiseksi.


title: Nalle Puh: Kevät ja Ruu

text: Nalle Puh: Kevät ja Ruu (engl. "Winnie the Pooh: Springtime with Roo") on animaatioelokuva vuodelta 2004. Sen juoni muistuttaa Dickensin Joulukertomusta. Siinä esiintyvät Nalle Puh -tarinoista tutut hahmot.


title: Nalle Puh: Kevät ja Ruu

text: Pikku Ruu menee ystäviensä kanssa Kanin luo leikkimään ja juhlimaan pääsiäistä, mutta Kani haluaakin viettää kevätsiivouspäivää.


title: Vuoriviirumesikko

text: Vuoriviirumesikko ("Ptiloprora perstriata") on mesikoiden heimoon kuuluva varpuslintu.


title: Vuoriviirumesikko

text: Vuoriviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu melko yleisestä runsaslukuiseksi. Se on luokiteltu elinvoimaiseksi.


title: Li Hongzhang

text: Li Hongzhang (Wade-Giles: Li Hung-tšang; 15. helmikuuta 1823 Hefei – 7. marraskuuta 1901 Peking) oli kiinalainen sotilaskomentaja ja valtiomies. Hän oli 1800-luvun lopulla Kiinan ulkopolitiikan johtavia hahmoja ja pyrki modernisoimaan Kiinaa sekä varsinkin sen armeijaa. Li Hongzhang toimi Kiinan pääkaupunkia Pekingiä ympäröineen Zhilin maakunnan (nykyinen Hebei) käskynhaltijana vuosina 1870–1895. Hän kukisti useita kapinoita ja neuvotteli useita rauhansopimuksia ulkovaltojen kanssa. Varovaista ulkopolitiikkaa kannattanut Li kutsuttiin viimeisinä vuosinaan useasti pelastamaan Kiinaa rauhanneuvotteluissa, kun muut olivat epäonnistuneella sotapolitiikalla saattaneet maan ahdinkoon.


title: Li Hongzhang

text: Länsimaissa Litä pidettiin 1800-luvun lopussa johtavana kiinalaisena valtiomiehenä.


title: Li Hongzhang

text: Lin upseerikoulutus käynnistyi vuonna 1844 Zeng Guofanin johdolla, josta tuli hänen oppi-isänsä. Li läpäisi keisarillisen virkatutkinnon vuonna 1847. Taiping-kapinan puhjettua vuonna 1850 hän järjesti isänsä kanssa vapaaehtoisen sotilasjoukon, joka ajoi kapinalliset pois heidän kotimaakunnastaan. Kapinallisia vastaan taistellut Zeng kutsui Lin vuonna 1860 esikuntaansa, ja 1862 Listä tuli Jiangsun maakunnan vt. sotilaskuvernööri. Vuosina 1863–1864 Li tuki brittiläistä Charles Gordonia, jonka palkkasotureista kokoama ”aina voittoisa armeija” taisteli menestyksekkäästi Shanghain ympäristössä taiping-kapinallisia vastaan. Myöhemmin Gordonin armeija alistettiin Lille, jolla yhdessä Zengin kanssa oli merkittävä rooli taiping-kapinan lopullisessa kukistamisessa. Vuosina 1865–1870 Li toimi eri tehtävissä eripuolilla Kiinaa ja tukahdutti useita muita kapinaliikkeitä. Zeng ja Li nujersivat yhdessä muun muassa Nian-kapinan vuonna 1868.


title: Li Hongzhang

text: Vuonna 1870 Li nimitettiin Zengin seuraajana Zhilin maakunnan kenraalikuvernööriksi ja varakuninkaaksi. Hän toimi samanaikaisesti myös Tianjinin, Quanzhoun ja Niuzhuangin kaupan ylivalvojana. Hän käytännössä kontrolloi suurta osaa Kiinan ulkomaankaupasta, sillä hänen valvontaansa kuuluivat Jangtsejoen pohjoispuolella sijainneet sopimussatamat, eli satamat, joiden kautta kauppa länsimaiden kanssa kulki. Vaikka Kiinalla oli myös hiljattain perustettu ulkoministeriö eli Zongli yamen, suhteiden hoitaminen länsimaihin kasaantui Lin käsiin. Keisari Tongzhin kuoltua vuonna 1875 hän johti vallankaappausta, jolla valtaistuimelle nostettiin keisari Guangxu kahden leskikeisarinnan valvonnassa.


title: Li Hongzhang

text: Lin strategiana oli pyrkiä vahvistamaan Kiinaa sotilaallisesti, jotta se voisi vapautua länsimaiden ohjailusta, mutta samalla hän tiedosti Kiinan heikkoudesta seuraavat epämiellyttävät välttämättömyydet. Niin kauan kuin sisäinen vahvistautuminen oli kesken, Kiinan pitäisi pyrkiä ratkaisemaan kaikki kansainväliset kiistat ilman sotimista, vaikka se merkitsisi myönnytyksiä myönnytysten perään ulkovalloille. Sotaisamman politiikan kannattajat leimasivat Lin petturiksi. Hän oli kuitenkin huomannut, että Kiinan heikkouden vuoksi aseisiin turvautuminen johti usein vielä kalliimpiin menetyksiin kuin taipuminen neuvottelupöydässä. Siinä missä monet Kiinan hovissa olivat huolissaan Venäjän vastaisen pitkän maarajan puolustamisesta ja Turkestanin päätymisestä Venäjän valtaan, Li piti tärkeämpänä rannikoiden puolustamista Japanin ja länsivaltojen sotilaallisen uhan varalta. Hän toteutti monenlaisia varsinkin armeijaa palvelleita hankkeita, joihin kuului muun muassa sotasatamien ja linnoitusten rakentamista, sotilasakatemian ja uusien asetehtaiden perustaminen, länsimaisten sotalaivojen hankkiminen sekä nuorten kiinalaisten lähettäminen Yhdysvaltoihin opiskelemaan uusia taitoja.


title: Li Hongzhang

text: Li pyrki luomaan teollista yritystoimintaa, joka olisi puhtaasti kiinalaisessa omistuksessa. Hän perusti vuonna 1872 kiinalaisen höyrylaivayhtiön, koska kaupallinen laivaliikenne Kiinan rannikoilla oli ajautunut ulkomaalaisten haltuun. Laivaliikennettä tukemaan hän perusti 1877 Kaipingin hiilikaivokset ja rakennutti vuonna 1880 valmistuneen Kiinan ensimmäisen rautatien, jotta hiili saataisiin kuljetettua kaivoksista rannikon satamiin. Li perusti myös 1881 Kiinan ensimmäisen lennätinlinjan ja 1882 ensimmäisen puuvillakehräämön, jolle annettiin monopoliasema ulkomaalaisten pitämiseksi poissa markkinoilta.


title: Li Hongzhang

text:
Japani haastoi vuonna 1876 Kiinan valta-aseman Koreassa ja otti haltuunsa aiemmin Kiinan suojeluksessa olleet Riukiusaaret vuonna 1879. Kiinan hallitus antoi Koreaa koskeneet kysymykset Lin vastuulle. Hän pyrki tukemaan Korean hovin sisäisissä valtakamppailuissa kiinalaismielistä ryhmittymää ja järjesti nuoren kiinalaisen upseerin Yuan Shikain Korean käskynhaltijaksi. Vuonna 1883 Li sai komentoonsa Vietnamin rajalle sijoitetut joukot, ja hän yritti neuvotteluilla saada Ranskan tunnustamaan Annamin kuulumiseen Kiinan etupiiriin. Seurauksena oli kuitenkin Kiinan–Ranskan sota, jonka Kiina hävisi, ja Annam päätyi Ranskalle. Li toimi Kiinan edustajana sodan päättäneissä Tianjinin rauhanneuvotteluissa vuonna 1885. Samana vuonna hän sopi japanilaisen Itō Hirobumin kanssa Korean muuttamisesta Kiinan ja Japanin yhteiseksi protektoraatiksi. Japanilaiset rohkaisivat 1890-luvun alussa Kiinaa vahvistamaan otettaan Korean asioista. Li erehtyi luottamaan heidän vilpittömyyteensä, vaikka todellisuudessa Japani valmistautui valtaamaan Korean kokonaan itselleen.
Lin rauhanponnisteluista huolimatta Kiinan ja Japanin välille puhkesi Korean kiistan vuoksi vuonna 1894 sota, jonka Kiina hävisi. Taisteluista japanilaisia vastaan vastasi pääasiassa Lin alainen pohjoinen sotalaivasto. Hän joutui näin epäsuosioon sodan vastoinkäymisten vuoksi, vaikka olikin itse vastustanut sotaan lähtemistä. Helmikuussa 1895 Li kuitenkin lähetettiin Japaniin neuvottelemaan rauhasta. Neuvottelujen aikana japanilainen fanaatikko yritti surmata hänet ampumalla, mutta hän selvisi hengissä ja kykeni päättämään neuvottelut, joiden lopuksi solmittiin 17. maaliskuuta 1895 Shimonosekin rauhansopimus. Rauhanehdoissa Kiina joutui luovuttamaan Japanille Formosan saaren ja Liaotungin niemimaan, tunnustamaan Korean itsenäisyyden, maksamaan sotakorvauksia, avaamaan lisää sopimussatamia sekä myöntämään Japanille Kiinan suhteen samat edut, kuin mitä se oli aiemmin joutunut myöntämään länsimaille. Länsimaiden ja erityisesti Venäjän painostuksesta sopimusta muutettiin pian siten, että Liaotungin niemimaa palautui Kiinalle maksua vastaan.


title: Li Hongzhang

text: Li osallistui vuonna 1896 Venäjän tsaari Nikolai II:n kruunajaisiin Moskovassa ja neuvotteli samalla salaisen liittosopimuksen Kiinan ja Venäjän välille. Sopimuksessa Venäjä sai samalla oikeuden jatkaa Siperian rataa Kiinan alueen poikki Mantšuriassa niin sanotulla Kiinan itäisellä rautatiellä. Huhuttiin, että venäläiset olisivat lahjoneet Litä suurella rahasummalla tekemään tämän myönnytyksen. Ennen paluutaan Kiinaan hän vieraili myös Saksassa, Britanniassa ja Yhdysvalloissa ja sai hyvän vastaanoton. Lin palatessa hänen suosionsa Kiinassa oli alentunut, mutta leskikeisarinna Cixi suojeli häntä, eikä vuoden 1898 palatsivallankaappaus siten horjuttanut hänen asemaansa. Vuonna 1899 Listä tuli Liangguangin maakunnan vt. kuvernööri ja varakuningas. Hänet kutsuttiin vielä seuraavana vuonna neuvottelemaan rauhasta länsimaiden kanssa, jotka olivat lähettäneet joukkojaan Kiinaan kukistamaan maassa puhjennutta boksarikapinaa. Kiinalle nöyryyttävä, mutta tilanteen ratkaissut rauhansopimus syntyi 7. syyskuuta 1901. Li kuoli kaksi kuukautta myöhemmin.


title: Qatarin kalliopiirrokset

text: Qatarin kalliopiirrokset sijaitsevat pääasiassa Qatarin niemimaan pohjoisrannikolla, mutta muutamia kohteita on Etelä-Qatarissakin. Useimmat piirroskentät on voitu liittää läheiseen asutukseen ja eräät kansainväliseen kauppaan, jota alettiin käydä jo ennen 1000-lukua jaa.. Kalliopiirrokset esittävät muun muassa kuppeja, kuppikuvioita, viivoja ja tunnistettavia laivoja.


title: Qatarin kalliopiirrokset

text: Kuvioiden tutkimustyö alkoi vuonna 1957 tanskalaisen tutkimusretken Danish Archeological Qatar Expeditionin aikana, kun muutamia Pohjois-Qatarin kalliopiirroskohteita tarkastettiin P. V. Globin ja T. G. Bibbyn johdolla. Kun tämä tutkimusretki päättyi, tutkimuksia jatkettiin Holger ja Hans Kapelin johdolla. He luetteloivat 868 yksittäistä kalliopiirrosta Jabel Jassasiyan piirroskentältä ja näiden luetteloiden avulla myöhemmät tutkijat pääsivät syventymään piirroksien tutkimuksiin. Kapel luetteloi myös 303 piirrosta Al Furaihah'ssa ja näki yli sata piirrosta Jabal Fuwairetissa. D. F. Hawkins tutki Al Ghārīyah'tia 1980-luvulla. 1990-luvun alussa Frances Gillespie Birminghamin yliopistosta dokumentoi Jabel Jassasiyan kuviot laserkeilaamalla. Nykyään laserkeilausta tekee QNER. Tutkimuksia on sittemmin jatkettu, ja nykyään tunnetaan ympäri maata vähintään 38 kalliopiirroskohdetta. Laajimmat luettelot Qatarin kuvakentistä on tehnyt paikallinen tutkija Mohammed Al Suwaidi.


title: Qatarin kalliopiirrokset

text: Tunnettuja kuvakenttiä on ainakin 38. Runsaammin niitä on Pohjois-Qatarissa niemen kärjen itäpuolella Al Ghārīyah'sta Al Huwaylah'an ja kärjen länsipuolella Al Areeshista Al Zubārah'an. Eräitä tärkeitä kuvakenttiä on Jabal Jassasiyassa, Jarr Umm Tuwainista, Jebel Fuwairetista ja Fraihasta. Muita paikkoja ovat esimerkiksi Al Thakhira, Al Dhaayen, pääkaupungin Dohanin puistossa, Al Ghashamiya, Al Wakrah, Al Fuwairet, Sumaisimah, Al Jumali ja Al Furaihah.


title: Qatarin kalliopiirrokset

text: Kalliokuvat on hakattu paikallisiin mataliin ja hiekan pyöristämiin kalkkikivikallioihin. Kallioita kutsutaan paikallisesti nimellä "jabal" tai "jebel". Kuvioita kuluttavat vesi ja tuulen puhaltama hiekka, mutta ne ovat kuitenkin melko hyvässä kunnossa. Osa tehdyistä kuvioista saattaa olla vielä hiekan peitossa odottamassa esiinkaivamista. Löydettyjä kuvioita voidaan esittää käytetyn luokittelun mukaisesti.


title: Qatarin kalliopiirrokset

text: Kuppi tehdään hakkaamalla kallioon reunoiltaan pyöreä syvennys, jonka halkaisija on 2−15 senttimetriä ja syvyys 1−10 senttimetriä. Kupin tarkoitusta ei tiedetä, mutta siihen voi pudottaa urhattavaa viljaa (vertaa kuppikivi) tai vettä. Yleensä kupit esiintyvät ryhmissä, jossa monesta samankokoisesta kupista muodostuu tiivis ryhmä tai erikokoisista kupeista muodostuu jokin muu kuvio.


title: Qatarin kalliopiirrokset

text: Kuppirivit on yleensä tehty pareittain niin, että kummassakin rivissä on yhtä monta kuppia. Joskus rivejä erottaa viivamainen syvennys. Näissä kuvioissa rivin yleisin kuppiluku on 7. Toinen yleinen kuppien ryhmitystapa on liittää ison kupin ympärille pieniä kuppeja. Yleisin pienten kuppien lukumäärä on 9, vaikka myös lukumäärää 6 esiintyy yleisesti.


title: Qatarin kalliopiirrokset

text: Molempia ryhmiä on kutsuttu kauan "pelilaudoiksi". Rivikuvio muistuttaa Al Halooshia eli yleisimmin mancalaa, joka on muinaisten Afrikan, Intian, Kiinan ja Kaakois-Aasian kauppareittien varrelta tavattava peli. Pyöreä kuppikuvio muistuttaa mancalan variaatiota Al Ailahinia.


title: Qatarin kalliopiirrokset

text: Vaikka pieni osa Qatarissa olevista pelilautakuvioista on koverrettu niin syviksi, ettei niisä voi pelata kivillä, useimmilla kuppikuvioilla on varmasti pelattu kyseisiä pelejä. Kalliot, joilla kuviot sijaitsevat, ovat samalla olleet helmikauppiaiden veneiden tähystyspaikkoja, ja laivoja on odoteltu pitkään.


title: Qatarin kalliopiirrokset

text: Yksittäisiä suuria kuppeja esiintyy kuvakentillä satunnaisesti, mutta tietyillä kuvakentillä runsaasti. Erikoisiakin kuppiryhmiä esiintyy. Kupit voivat muodostaa esimerkiksi 4×7 rivisen "sakkilaudan". Joskus kupit on yhdistetty viivakaiverruksilla.


title: Qatarin kalliopiirrokset

text: Eräät kupin ja niitä yhdistävät viivamaisesti koverretut matalat kanavat viittaavat esimerkiksi veden keräämiseen. Kanavat luikertelevat alas kalliota ja päättyvät lopulta suureen kuppiin. Jotkut ovat nähneet näissä pyrstötähden tapaisen kuvion, joka osoittaa aina merellepäin.


title: Qatarin kalliopiirrokset

text: Venekuviot on helppo tunnistaa veneiksi. Niitä on kahdenlaisia. Yläpuolelta kuvattuja "kirkkoveneitä" ja sivulta kuvattuja profiilimaisia veneitä tai laivoja. Kummassakin kuviotyypissä esiintyy sekä veneiden yksinkertaisia muotoja että yksityiskohtia myöten kuvattuja veneitä tai laivoja.


title: Qatarin kalliopiirrokset

text: "Kirkkoveneet" ovat pajunlehden muotoisia, ja useimmissa on kuvattu sivuille ojentuvat airot kuin silmäripset. Yksityiskohtien määrä vaihtelee suuresti. Veneen sisälle on voitu kuvata etu- ja takatuhdot, muita istuimia, kuppimerkkejä tai muita yksityiskohtia. Profiilimaisesti kuvatuissa veneissä voi olla ankkuri, masto ja kaiteessa portti kannelle.


title: Qatarin kalliopiirrokset

text: Kuvailu on niin todenmukaista, että kuville on voitu osoittaa todennäköiset vastineet battil- ja baqqarah-veneistä. Eräät kuviot muistuttavat portugalilaisia kauppalaivoja.


title: Qatarin kalliopiirrokset

text: Tietyt eläinkuviot voidaan ajoittaa mille aikakaudelle hyvänsä. Eläinkuviot esittävät esimerkiksi aasia ja sen ratsastajaa, dromendaaria, skorpionia, kilpikonnaa, kalaa, ja kaksi kirahviakin on ehkä tunnistettu. Ihmisen jalanpohjan kuviot ja varpaiden yksittäinen kuvaaminen liittynee johonkin rituaaliin.


title: Qatarin kalliopiirrokset

text: Kuvioiden ajoittaminen on osoittautunut vaikeaksi, koska kalkkikiven eroosioherkkyys vaikeuttaa vanhojen kuvioiden erottamisen nuorista kuvioista. Kaikki kuvat vaikuttavat siten vanholta. Veneiden tyypittelyn perusteella osa kuvioista on sijoitettu 1200-luvulle jaa. ja sen jälkeiseen aikaan. Portugalilaiset laivat tulivat Persianlahdelle 1500-luvulla, ja jokunen niistä päätyi piirrokseen. Kallioiden ympäriltä löydetty keramiikka ajoitetaan 1600-1800-luvulle, mikä tukee kuvioden historiaa.


title: Qatarin kalliopiirrokset

text: Monet kupit ja pelilautakuviot ovat näitä varhaisempia, mikä on epäsuorasti päätelty kuvioiden keskinäisestä ryhmittelystä kallioilla. Kuppejakin vanhempia kuvioita on jäännyt kuppikuvioiden alle, mutta ne ovat jo niin pahoin sään turmelemia, ettei niitä enää tunnista.


title: Jussi Pyysalo

text: Jussi Pyysalo on pesäpallon pääsarjan, Superpesis Oy:n toimitusjohtaja. Pyysalo on toiminut tehtävässään 11. helmikuuta 2013 alkaen. Aiemmin Pyysalo on toiminut myös Turku-Pesiksen puheenjohtajana. Pyysalo korvasi tehtävässä aiemmin toimineen Petri Kaijansinkon.


title: Jussi Pyysalo

text: Pyysalo on aikaisemmin toiminut myynti- ja kehittämistehtävissä Teicos Pharma Oy:ssä ja palveluorganisaatio PaintingDb:ssä. Koulutukseltaan Pyysalo on opiskellut tuotantotaloutta Tampereen Teknillisessä yliopistossa ja tietojärjestelmätiedettä Turun yliopistossa.


title: Lütschental

text: Lütschental on kunta Bernin kantonissa Sveitsissä.


title: Lütschental

text: Kylä sijaitsee Grindelwaldtalin laaksossa Schwarze Lütschine -joen varrella Grindelwaldin länsipuolella. Joessa on Jungfraubahn AG:n 12 megawatin vesivoimalaitos.


title: Lütschental

text: Bernin Alpit kohoavat laakson molemmin puolin noin kahden kilometrin korkeuteen. Eteläpuolella nousee Männlichenvuori 2 343 metrin korkeuteen. Pohjoispuolen korkeimpia vuoria ovat Bira (2 456 m mpy.) ja Indri-Sägissa (2 463 m mpy.)


title: Lütschental

text: Lütschentaliin on maantieyhteys moottoritieltä A8 Wilderswilistä, Interlakenin eteläpuolelta. Myös Grindelwaldiin kulkeva Berner Oberland-Bahnen -yhtiön Berner Oberland-Bahn -rata kulkee Lütschinejoen vartta Lütschentalin kautta Interlaken Ostista.


title: Mikki Hiiren taikajoulu

text: Mikki Hiiren taikajoulu ("Mickey's Magical Christmas: Snowed in at the House of Mouse") on animaatioelokuva vuodelta 2001. Se liittyy Mikin klubi -televisiosarjassa esiteltyyn Hiiriteatteriin.


title: Mikki Hiiren taikajoulu

text: Elokuvan kehyskertomuksessa Mikin ystävät ovat katsomassa Hiiriteatterin joulushow'ta, mutta jäävät lumimyrskyn saartamiksi. Niinpä heillä on aikaa muistella menneitä jouluja joista kertovat neljä erillistä tarinaa:


title: Mikki Hiiren taikajoulu

text: Sivuäänet


title: Mikki Hiiren taikajoulu

text: Elokuvan dubbasi suomeksi Oy PVP Voice Ab/Sun Studio Oy.


title: Mitä minä sanoin

text: Mitä minä sanoin on Pete Parkkosen ensimmäinen singlejulkaisu hänen omaa nimeään kantavalta studioalbumilta. Kappale on myös Parkkosen ensimmäinen suomenkielinen single. Joonas Angerian ja Janne Huttusen tuottaman kappaleen ovat tehneet Angeria, Parkkonen ja Jussi Huttunen. Kappale kertoo Parkkosen ajasta Idolsista kappaleen teko hetkeen. Sekä siitä, kuinka paljon hän on tehnyt töitä, eikä ole luovuttanut. Kappaleeseen on tehty myös Samu Amunétin ohjaama musiikkivideo.


title: Mitä minä sanoin

text: Kappale nousi viikolla 51/2013 latauslistan seitsemänneksi, joka jäi sen ainoksi sijoitukseksi kyseisellä listalla. Radiolistalla kappale nousi 15:nneksi soitetuimmaksi kappaleeksi.


title: Gergő Nagy

text: Gergő Nagy (s. 10. lokakuuta 1989 Dunaújváros, Unkari) on unkarilainen jääkiekkoilija, joka pelaa Itävallan Erste Bank Eishockey Ligan unkarilaisjoukkue Alba Volán Székesfehérvárissa. Nagy on pelipaikaltaan keskushyökkääjä, mutta osaa pelata myös laidassa.


title: Gergő Nagy

text: Nagy vietti junioriuransa pääasiassa Alba Volán Székesfehérvárissa. Hän pelasi ensimmäiset miesten pelinsä Unkarin pääsarjan Fehérvári Titánokissa kaudella 2006–2007, jolloin Nagy oli joukkueen toiseksi paras maalintekijä ja kolmanneksi paras pistemies tehoilla 15+6=21. Kauden 2007–2008 hän vietti itävaltalaisessa EC Red Bull Salzburgissa, jossa suurin osa kaudesta eteni sen A-nuorissa ja loput Salzburgin kakkosjoukkueessa, maan toiseksi korkeimmalla sarjatasolla Nationalligassa.


title: Gergő Nagy

text: Kaudeksi 2008–2009 Nagy palasi Alba Volán Székesfehérváriin pelaamaan Itävallan pääsarja Erste Bank Eishockey Ligaa, jossa tulokaskausi toi 49 runkosarjaottelussa tehot 6+12=18. Hänet valittiin kauden aikana kerran liigan kuukauden nuoreksi pelaajaksi ja hän voitti Alba Volánissa kauden päätteeksi Unkarin-mestaruuden, kuten myös kauden 2009–2010 päätteeksi. Kaudelle 2010–2011 Nagy haki pelipaikkaa try-outin kautta Mestis-joukkue Lempäälän Kisaan, mutta jäätyään ilman sitä hän palasi Alba Volániin. Nagy oli seuran kakkosjoukkueen paras pistemies Unkarin pääsarjan runkosarjassa tehoilla 5+14=19. Kesken kauden 2011–2012, tammikuussa 2012 hän siirtyi Alba Volánista Miskolci JJSE:hen pelaamaan MOL Ligaa sekä kotimaansa pääsarjaa. Nagy jakoi tehoilla 6+8=14 MOL Ligan pudotuspelien pistepörssin voiton joukkuetoverinsa Josh Bonarin kanssa. Miskolc hävisi finaalisarjan, mutta Nagy valittiin kuitenkin pudotuspelien parhaaksi pelaajaksi.


title: Gergő Nagy

text: Kaudella 2012–2013 Nagy oli MOL Ligassa Miskolcin kolmanneksi paras pistemies tehoilla 16+42=58, joilla hän sijoittui myös liigan pistepörssissä seitsemänneksi. Kaudella 2013–2014 Nagy jatkoi MOL Liga -uraansa slovakialaisen HC Nové Zámkyn riveissä, mutta yhdeksän siellä pelaamansa ottelun jälkeen hän siirtyi lokakuussa 2013 Pohjois-Amerikkaan CHL:n Quad City Mallardsiin. Nagy oli Jeffrey Leen jälkeen joukkueen toiseksi paras pistemies tehoilla 20+34=54 ja voitti myös Mallardsin sisäisen tehotilaston lukemalla +18. Helmikuussa 2014 hän siirtyi ammattilaistry-out -sopimuksella AHL-joukkue Chicago Wolvesiin. Nagy sai maaliskuussa loppukauden kattavan sopimuksen joukkueeseen, mutta hän jatkoi kuitenkin tämän jälkeen pelejään Mallardsissa.


title: Gergő Nagy

text: Syyskuun 2014 lopulla Nagy solmi vuoden mittaisen jatkosopimuksen Chicago Wolvesin kanssa. Hän pelasi siellä kuusi runkosarjaottelua tehden kaksi syöttöpistettä, kunnes Nagy lähetettiin marraskuun lopulla ECHL-joukkue Kalamazoo Wingsin vahvuuteen. Hän pelasi siellä loppukauden ja oli joukkueen paras syöttäjä ja toiseksi paras pistemies Matt Carian jälkeen tehoilla 18+36=54. Kevään 2015 pudotuspeleissä Nagy oli Wingsin paras pistemies tehoilla 2+3=5. Kaudeksi 2015–2016 hän palasi vuoden mittaisella sopimuksella Alba Volániin. Nagy oli joukkueen paras syöttäjä ja toiseksi paras pistemies Dániel Kogerin jälkeen tehoilla 12+20=32.


title: Gergő Nagy

text: Nagy Unkaria MM-kilpailuissa vuosina 2009 ja 2016. Hän pelasi myös I-divisioonan MM-kilpailuissa vuonna 2010 voittaen B-lohkon hopeaa sekä IA-divisioonan MM-kilpailuissa vuonna 2013 voittaen pronssia. Nagy pelasi myös Pyeonchangin olympiakisojen 2018 karsinnoissa.


title: Gergő Nagy

text: Nagy pelasi myös alle 20-vuotiaiden I-divisioonan MM-kilpailuissa vuosina 2008 ja 2009 sekä II-divisioonan MM-kilpailuissa vuonna 2007, jolloin hän voitti A-lohkon kultaa. Nagy jakoi kuudella osumallaan Unkarin sisäisen maalipörssin voiton András Benkin ja Nikandrosz Galaniszin kanssa. Hän pelasi myös alle 18-vuotiaiden I-divisioonan MM-kilpailuissa vuonna 2006 sekä II-divisioonan MM-kilpailuissa vuosina 2005 ja 2007, joista ensimmäinen turnaus päättyi B-lohkon kultaan ja jälkimmäinen A-lohkon hopeaan.


title: Epätasa-arvoiset sopimukset

text: Epätasa-arvoisilla sopimuksilla viitataan Kiinan historiassa lukuisiin kansainvälisiin sopimuksiin, joilla Kiina pakotettiin 1800-luvulla ja 1900-luvun alkupuolella luopumaan suvereniteetistaan ja alueistaan imperialististen länsimaiden ja Japanin hyväksi. Sopimusten toisina osapuolina olivat pääasiassa Iso-Britannia, Ranska, Saksa, Venäjä ja Yhdysvallat. Nimityksen "epätasa-arvoiset sopimukset" käyttö yleistyi Kiinassa 1920-luvulla osana kansallismielistä propagandaa.


title: Epätasa-arvoiset sopimukset

text: 1800-luvun puolivälissä myös Japani joutui tekemään vastaavia sopimuksia länsimaiden kanssa.


title: Epätasa-arvoiset sopimukset

text: Epätasa-arvoisten sopimusten alkuna oli Kiinan ja Ison-Britannian välillä 1839–1842 käyty ensimmäinen oopiumisota ja sen päätteeksi 29. elokuuta 1842 solmittu Nankingin rauha, joka määräsi Kiinan maksamaan sotakorvauksia, luovuttamaan Hongkongin Isolle-Britannialle sekä purkamaan kaupan rajoituksia. Aiemmin eurooppalaiset kauppiaat olivat saaneet käyttää Kiinan satamista vain Kantonia, mutta Nankingin sopimus määräsi kaupalle avattaviksi viisi niin sanottua sopimussatamaa, joihin kuuluivat Nanking ja Shanghai. Rauhansopimusta täydennettiin lokakuussa 1843 Humenin sopimuksella, joka antoi Ison-Britannian kansalaisille Kiinassa eksterritoriaaliset oikeudet, eli asetti heidät Kiinan oikeusjärjestelmän ja lainsäädännön ulkopuolelle omien konsuliensa alaisuuteen. Humenin sopimus sisälsi myös suosituimmuuspykälän, jonka mukaan Kiinan pitäisi myöntää Isolle-Britannialle kaikki sellaiset edut, joita se vastaisuudessa mahdollisesti myöntäisi muille maille. Seuraavina vuosina Kiina joutui solmimaan vastaavansisältöiset sopimukset muidenkin suurvaltojen kanssa, esimerkiksi vuonna 1844 Wanghian sopimuksen Yhdysvaltojen kanssa sekä Whampoan sopimuksen Ranskan kanssa. Sopimuksiin sisältyneet eksterritoriaaliset oikeudet loivat Kiinassa asuville ulkomaalaisille vähitellen oman laki- ja oikeusjärjestelmän, viranomaiskoneiston ja verotuksen.


title: Epätasa-arvoiset sopimukset

text: Kiina joutui solmimaan lisää epätasa-arvoisia sopimuksia hävittyään 1856–1860 käydyn toisen oopiumisodan Isolle-Britannialle ja Ranskalle. Vuoden 1858 Tianjinin sopimus antoi ulkomaalaisille oikeuden liikkua Kiinan sisämaassa ja lähestyssaarnajille luvan toimia Kiinassa sekä määräsi Kiinan avaamaan 10 uutta satamaa ulkomaisille kauppialle ja Jangtse-joen kansainväliselle vesiliikenteelle, vapauttamaan oopiumin kaupan sekä luovuttamaan Pekingistä residenssit ulkomaisille lähettiläille. Samana vuonna Venäjä ja Kiina solmivat Aigunin sopimuksen, joka määräsi valtioiden välisen rajan kulun Mantšuriassa. Kiinan hallitus kieltäytyi ratifioimasta Tianjinin ja Aigunin sopimuksia, jolloin Ranska ja Iso-Britannia käynnistivät sotatoimet uudestaan ja miehittivät Pekingin. Kiina pakotettiin allekirjoittamaan Pekingin rauhansopimus, joka sisälsi aiempien sopimusten ehtojen voimaansaattamisen. Lisäksi Kiina joutui luovuttamaan Venäjälle myös Ussuri-joen itäpuoliset alueet. Tätä seurasi taas sarja muiden maiden kanssa tehtyjä vastaavia sopimuksia.


title: Epätasa-arvoiset sopimukset

text: Kun eräs brittiläinen matkailija oli vuonna 1876 surmattu Kiinassa, joutui Kiina Isoa-Britanniaa lepytelläkseen solmimaan 1876 Yantain sopimuksen, joka sisälsi lisää myönnytyksiä Kiinalta ja velvoitti sen jälleen uusien sopimussatamien avaamiseen. Epätasa-arvoisten sopimusten sarjaan katsotaan kuuluviksi myös Kiinan–Ranskan sodan päätteeksi 1885 solmittu Tianjinin rauha, jolla Kiina joutui luovuttamaan Annamin alueen Vietnamissa Ranskalle, sekä Kiinan–Japanin sotaa 1895 seurannut Shimonosekin rauha, jolla Kiina joutui luovuttamaan Japanille Taiwanin ja Pescadorit, avaamaan yhä lisää satamia sekä myöntämään japanilaisille etuoikeuksia Kiinassa. Kun Kiina boksarikapinan yhteydessä yritti huonolla menestyksellä karkottaa ulkomaalaiset maasta, se joutui vuonna 1901 allekirjoittamaan boksaripöytäkirjana tunnetun rauhansopimuksen, jonka mukaan Pekingin ja rannikon väliselle alueelle sijoitettaisiin pysyvästi ulkomaisia miehitysjoukkoja. Sopimus sisälsi monia muitakin rangaistuksia Kiinalle.


title: Epätasa-arvoiset sopimukset

text: Venäjän vallankumouksen jälkeen Venäjän neuvostohallitus luopui useimmista Venäjän etuoikeuksista Kiinassa. Iso-Britannia, Ranska ja Yhdysvallat luopuivat kansalaistensa eksterritoriaalioikeuksista vasta vuonna 1946. Iso-Britannia palautti Hongkongin Kiinalle vuonna 1997 ja Portugali Macaon vuonna 1999.


title: 18 Months

text: 18 Months on skotlantilaisen DJ/tuottaja Calvin Harrisin kolmas studioalbumi, joka julkaistiin 26. lokakuuta 2012 Columbia Records levymerkillä. Albumilta julkaistiin sinlget "Bounce", "Feel So Close", "Let's Go", "We'll Be Coming Back", "Sweet Nothing", "Drinking from the Bottle", "I Need Your Love" ja "Thinking About You". Kaikki singlet, mukaan lukien "We Found Love" (feat. Rihanna), pääsivät UK Singles Chartin Top 10:een, tehden "18 Months" -albumista ensimmäisen, jossa on yhdeksän kymmenen parhaan joukkoon lukeutuvaa singleä.


title: Li Zicheng

text: Li Zicheng (Wade-Giles: Li Tzu-tšeng; n. 1605 Mizhi, Shaanxi – 1645 Hurbei) oli taitava kiinalainen kapinajohtaja, joka syrjäytti vuonna 1644 Ming-dynastian viimeisen keisarin Chongzhenin.


title: Li Zicheng

text: Li oli alun perin paikallinen kyläpäällikkö, joka ryhtyi kapinalliseksi Pohjois-Kiinaa koetelleen vuoden 1630 nälänhädän jälkeen. Hän loi kapinapesäkkeen pohjoiseen Shaanxin maakuntaan ja onnistui vähitellen lisäämään kannatustaan sekä laajentamaan vaikutusvaltaansa. Hän oli taitava sotilaallisena johtajana ja käytti itsestään nimitystä "Chuang Wang", ’iskevä kuningas’. Vuodesta 1639 alkaen hän sai tuekseen useita oppineita, joiden neuvosta hän kielsi sotajoukoiltaan ryöstelyn ja ryhtyi sen sijaan jakamaan takavarikoitua ruokaa ja maata köyhille. Tämä lisäsi hänen suosiotaan ja hänen sankarillisista teoistaan alettiin kertoa tarinoita, jotka levisivät ympäri maan.


title: Li Zicheng

text: Li perusti hallitsemalleen alueelle oman hallinnon ja alkoi muun muassa lyöttää omaa rahaa. Vuonna 1644 hän lopulta julistautui itse keisariksi, ilmoitti perustaneensa Shun-dynastian ja marssi Pekingiin. Hän sai pääkaupungin haltuunsa helposti, sillä keisari Chongzhen joutui omien kenraaliensa pettämäksi. Keisarille uskollinen kenraali Wu Sangui onnistui kuitenkin saamaan Kiinan koillisrajalla eläneet mantšut puolelleen ja voitti Lin joukot Shanhaiguanin taistelussa, jonka jälkeen mantšut valtasivat Pekingin. Li pakeni eteläiseen Hubein maakuntaan, jossa hän kuoli mahdollisesti paikallisten asukkaiden surmaamana. Hänen kuolemastaan on tosin muitakin versioita.


title: Marjatta Meritähti

text: Eeva Marjatta Meritähti (s. 1943) on suomalainen säveltäjä, kapellimestari ja musiikkipedagogi, joka on erikoistunut lastenmusiikkiin.


title: Marjatta Meritähti

text: Meritähti aloitti pianonsoiton kuusivuotiaana isän kotiin hankkimalla pianolla ja soittotunneilla Viipurin musiikkiopistossa Lahdessa. Hän opiskeli Sibelius-Akatemiassa vuodesta 1962 alkaen, aluksi solistisella osastolla mutta vaihtoi käsikramppiongelmien vuoksi koulumusiikkiosastolle. Meritähti valmistui musiikinopettajaksi 1970 ja jatkoi kapellimestariopintoja Jorma Panulan luokalla vuoteen 1972 saakka. Säveltäjänä Meritähti sanoo olevansa itseoppinut.


title: Marjatta Meritähti

text: Meritähden laajin sävellystyö on Helsingin kaupunginorkesterin tilaama ”orkesteriopassinfonia” "Ihmeellinen maalari", joka on sävelletty Ellen Niitin runosadun pohjalta. Se ensiesitettiin vuonna 1984 ja myös levytettiin Okko Kamun johdolla. 1970-luvulla syntyivät levytykset "Kissa Kehrääväinen" sekä "Pikku-Marjan eläinlauluja" (1980) Laura Latvalan vuonna 1947 julkaiseman runoteoksen "Pikku-Marjan eläinkirja" pohjalta. Lapsikuoro Karviaisten esittämänä levyltä kestosuosikiksi on noussut laulu ”Ihahaa”. Yleisradion kevyen musiikin toimikunta valitsi "Pikku Marjan eläinlauluja" -albumin vuoden levyksi 1980.


title: Marjatta Meritähti

text: Meritähti perusti Pessi-lapsikuoron vuonna 1992 Vantaalle ja johti sitä 18 vuotta kevääseen 2010 asti. Musiikkipedagogina Marjatta Meritähti vieroksuu nykyajan kilpailukulttuuria. Niinpä hänen johtamiinsa lapsikuoroihin ei ole pääsykokeita vaan mukaan voi tulla kuka haluaa. Meritähti esiintyy Paatti-nimisen kokoonpanonsa kanssa. Sen kokoonpano laajenee tarpeen mukaan ja vakiojäseniin kuului myös Kosti Kotiranta. Vuonna 1998 Meritähti ohjasi Loviisan teatteriin lastennäytelmän "Amelei, majava ja höperö kuningas." Hän on tehnyt pitkään yhteistyötä kirjailija Jukka Itkosen kanssa. Sen tuloksena ovat syntyneet Helsingin kulttuuripääkaupunkivuoden tilausteos "Kauas on lyhyt matka" (2000), laulukirja "Maakäki ja Pingviini" sekä laulusarja "Lohi ui ohi" (2002). Meritähti on säveltänyt lauluja myös aikuisille muun muassa Arvo Turtiaisen, Elmer Diktoniuksen ja Katri Valan runoihin.


title: Marjatta Meritähti

text: Marjatta Meritähti sai lastenkulttuurin valtionpalkinnon vuonna 2003. Vuonna 1978 hänelle myönnettiin Rauhanpuolustajien tunnustuspalkinto ja vuonna 1983 Vuoden Kiila -palkinto.


title: Sapsojärvet

text: Sapsojärvet ovat keskikokoinen järvi Oulujoen päävesistössä. Se sijaitsee Kainuun maakunnassa, Sotkamon keskustan etelä- ja länsipuolella. Se koostuu kahdesta järvestä: "Iso Sapsojärvi" ja "Pieni Sapsojärvi". Niiden välissä on Kumpusalmi. Sotkamon Jymyn kotikenttä Hiukan pesäpallostadion on Ison Sapsojärven rannan tuntumassa.


title: Sapsojärvet

text: Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi ja Iso-Kiimanen. Niitä voi siten pitää Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Sapsojärvien vedenpinnan korkeudeksi on määrätty raja-arvot 136,20 metriä ja 138,70 metriä mpy.


title: Joël Vermin

text: Joël Vermin (s. 5. helmikuuta 1992 Frauenkappelen, Sveitsi) on sveitsiläis-alankomaalainen jääkiekkoilija, joka pelaa NLA-seura HC Lausannessa. Hän osaa pelata sekä laitahyökkääjänä että keskellä. Verminin vahvuuksiin kuuluvat peliäly, hyökkäyspään pelaaminen, kiekonhallinta, kädet ja liike. Hänen heikkouksiinsa kuuluvat voiman puute ja kontaktitilanteiden välttäminen.


title: Joël Vermin

text: Vermin on SC Bernin kasvatti. Hän voitti kaudella 2007–2008 seuran U17-joukkueen sisäisen piste-, maali- ja syöttöpörssin tehoilla 24+21=45, joilla Vermin jakoi sarjan pistepörssin neljännen sijan Rapperswil-Jona Lakersin Benjamin Neukomin ja ZSC Lionsin Eric Arnoldin kanssa. Kaudella 2008–2009 hän ylsi tehoilla 29+25=54 Elite Novizen pistepörssissä kolmanneksi ja jakoi maalipörssin toisen sijan EV Zugin Lino Martschinin ja Kloten Flyersin Kristof Hentesin kanssa. Vermin voitti kevään 2009 pudotuspelien pistepörssin tehoilla 7+9=16 ja kauden päätteeksi sarjan mestaruuden.


title: Joël Vermin

text: Kaudella 2009–2010 hän oli Bernin A-nuorten paras maalintekijä ja toiseksi paras pistemies Thomas Furrerin jälkeen tehoilla 28+27=55. Vermin jakoi sarjan pistepörssin seitsemännen sijan HC Ambrì-Piottan Gregory Hofmannin ja Inti Pestonin kanssa. Hän debytoi samalla kaudella myös Bernin miesten joukkueessa, jossa Vermin pelasi 12 runkosarjaottelua National League A:ssa. Varsinaisella NLA:n tulokaskaudellaan 2010–2011 hän teki 36 runkosarjaottelussa tehot 1+7=8 sekä 11 playoff-ottelussa tehot 3+3=6. Kaudella 2011–2012 Vermin jakoi 11 osumallaan Bernin sisäisen maalipörssin kolmannen sijan Ryan Gardnerin ja Martin Plüssin kanssa. Kaudella 2012–2013 hän teki NLA:n yhden kauden piste-ennätyksensä tehoilla 13+22=35. Verminin teholukema +26 oli koko liigan paras. Hän voitti kauden päätteeksi Sveitsin-mestaruuden.


title: Joël Vermin

text: Tampa Bay Lightning varasi "yli-ikäisen" (21 vuotta) Verminin seitsemännellä kierroksella 186. pelaajana . Hän teki jo saman vuoden syyskuussa kolmivuotisen tulokassopimuksen joukkueen kanssa, mutta lainattiin samalla kuitenkin vielä Berniin kaudeksi 2013–2014. NLA-kautensa päätteeksi Vermin siirtyi loppukevääksi AHL-joukkue Syracuse Crunchin vahvuuteen. Varsinaisella AHL:n tulokaskaudellaan 2014–2015 hän teki 73 runkosarjaottelussa tehot 12+21=33 sekä kolmessa playoff-ottelussa yhden syöttöpisteen.


title: Joël Vermin

text: Kaudella 2015–2016 Vermin debytoi NHL:ssä. Hän teki NHL-debyyttinsä 19. marraskuuta 2015 New York Rangersia vastaan. Vermin sai ottelussa jääaikaa 10.14 minuuttia.


title: Joël Vermin

text: Vermin oli voittamassa MM-hopeaa vuoden 2018 MM-kilpailuissa.


title: Joël Vermin

text: Vermin pelasi alle 20-vuotiaiden MM-kilpailuissa vuosina 2011 ja 2012. Hän oli jälkimmäisessä turnauksessa Sveitsin paras pistemies ja maalintekijä tehoilla 4+1=5. Vermin edusti myös Sveitsin alle 17-vuotiaiden maajoukkuetta Euroopan nuorten olympiafestivaaleissa vuonna 2009, jolloin hän voitti hopeaa. Vermin pelasi myös World Junior A Challengessa vuonna 2010 voittaen pronssia.


title: Joël Vermin

text: Verminin isä on alankomaalainen ja äiti unkarilainen.


title: NHL-joukkueiden kaikkien aikojen tilastot

text: NHL:n maratontaulukko. Päivitetty kauden 2012-2013 jälkeen.


title: Ann-Elise Hannikainen

text: Ann-Elise Hannikainen (14. tammikuuta 1946 Hanko – 19. marraskuuta 2012 Helsinki) oli suomalainen säveltäjä ja pianisti.


title: Ann-Elise Hannikainen

text: Hannikainen syntyi diplomaattiperheeseen Heikki ja Marianne Hannikaisen tyttäreksi. Hän opiskeli pianonsoittoa Tapani Valstan johdolla Sibelius-Akatemiassa 1967–1972 ja säveltämistä Manuel de Fallan oppilaan Ernesto Halffterin johdolla Madridissa 1972 alkaen. Halffter ja Hannikainen elivät yhdessä Espanjassa Halffterin kuolemaan vuonna 1989 asti. Tämän jälkeen Hannikainen muutti takaisin Suomeen. Viimeiset vuotensa hän vietti vanhainkodissa Helsingin Pitäjänmäessä.


title: Ann-Elise Hannikainen

text: Hannikaisen Espanjan-debyytissä vuonna 1973 Valencian kaupunginorkesteri esitti orkesteriteoksen "Anerfálicas", joka on saanut vaikutteita perulaisesta kansanmusiikista; Hannikainen oli asunut Perussa nelisen vuotta 1960-luvun puolivälissä. Vuonna 1976 kantaesitettiin Helsingin juhlaviikoilla hänen pianokonserttonsa, joka oli sävelletty Manuel de Fallan satavuotisjuhlan kunniaksi.


title: Ann-Elise Hannikainen

text: Vuonna 2015 Metropolia-Ammattikorkeakoulussa kantaesitettiin hänen elämästään kertova ooppera "Säveltäjä Ann-Elise Hannikainen", jonka on säveltänyt Markus Virtanen.


title: Abu Dhabin Grand Prix 2014

text: Abu Dhabin Grand Prix 2014 oli Formula 1 -kauden 2014 yhdeksästoista ja samalla kauden 2014 viimeinen osakilpailu. Kilpailu ajettiin 23. marraskuuta Yas Marinan moottoriradalla, Abu Dhabissa.


title: Anneli Arho

text: Anneli Arho (s. 12. huhtikuuta 1951 Helsinki) on suomalainen musiikkipedagogi ja säveltäjä.


title: Anneli Arho

text: Anneli Arho opiskeli Sibelius-Akatemiassa musiikin teoriaa sekä sävellystä Jukka Tiensuun johdolla. Hän jatkoi opintojaan Freiburgissa Klaus Huberin ja Brian Ferneyhoughn johdolla. ja suoritti musiikin tohtorin tutkinnon. Hän opettaa Sibelius-Akatemiassa.


title: Anneli Arho

text: Arhon puoliso on säveltäjä Jukka Tiensuu.


title: Hayreddin Barbarossa

text: Hayreddin Barbarossa, myös Barbarossa Hayreddin pašša ( tai "Hızır Hayreddin (Hayrettin) Paşa" ja ennen paššan arvoa myös "Khidir" tai "Hızır Reis", n. 1466/1478 Mytilíni, Lesbos – 5. heinäkuuta 1546 Konstantinopoli (Istanbul)) oli kaappari ja Osmanien valtakunnan laivaston suuramiraali.


title: Hayreddin Barbarossa

text: Hayreddin (, myös "Khair al-Din", joka suoraan käännettynä tarkoittaa "hyvää" tai "uskossaan vanhurskainta") oli kunnianimi, jonka hän sai sulttaani Suleiman Suurelta. Aikalaiskronikka "Ghazawatin" mukaan hän sai lisänimen Barbarossa kristityiltä, kun hän valtasi takaisin kapinoineen Ténèsin kaupungin Algeriassa keväällä 1520. Joskus virheellisesti sen mainitaan olleen perityn hänen veljeltään Arujilta, jonka lempinimi Baba Arudj ("Isä-Arudj") olisi ollut pohjana Barbarossaksi vääntyneeseen muotoon.


title: Hayreddin Barbarossa

text: Hizir syntyi Lesboksen saaren pääkaupungissa Mytilínissa joko vuonna 1466 tai 1478. Syntymävuodesta on epävarmuutta, sillä lähteestä riippuen hänen sanotaan kuolleen joko 63 tai 80 vuoden iässä. Hänen isänsä Yakup oli lähteestä riippuen joko kreikkalais- tai albanialaissyntyinen janitsaari tai sipahi, turkkilaisritari, joka oli ansioitunut saaren valtaamisessa Genovalta neljä vuotta aikaisemmin. Yakup, joka palkittiin Ağan arvonimellä sekä Bonovan kylän vasalliudella, asettui saarelle ja meni naimisiin paikallisen kreikkalaissukuisen Katerinan, joka oli leskeytynyt edellisestä avioliitosta ortodoksipapin kanssa. Liitosta seurasi kaksi tytärtä ja neljä poikaa; Ishak, Aruj, Hızır ja Ilyas.


title: Hayreddin Barbarossa

text: Yakup perusti saarelle keramiikkatehtaan ja hankki laivan kaupatakseen tuotteitaan. Pojat työskentelivät nuoresta pitäen isänsä tehtaalla ja oppivat pitkillä kauppamatkoillaan kokeneiksi merenkävijöiksi sekä useita kieliä puhuviksi kansainvälisiksi kauppiaiksi. Aruj ja Hizir oppivat molemmat puhumaan viittä eri kieltä. Vartuttuaan Hizir kävi kauppaa omalla laivallaan Sarosinlahdella, Thessalonikissa ja Euboialla. Veljekset aloittivat uransa lähinnä rauhanomaisina kauppiaina, mutta kääntyivät kaappareiksi vastatakseen Rodokselta toimivien Johanniittain ritarikunnan kaapparitoimintaan, joka kohdistui lähinnä islamilaisia merenkulkijoita ja kauppiaita vastaan. Vuonna 1492 Aruj ja Ishak olivat palaamassa kauppamatkalta puolikaleerillaan, kun Johanniittojen kaleeri "Our Lady of Conception" yhytti heidän laivansa ja hyökkäsi. Johanniitat kaappasivat veljesten aluksen, Ishak sai surmansa ja haavoittunut Aruj joutui kaleeriorjaksi, kunnes hänet päästettiin vapaaksi hänen isänsä tai turkkilaiskauppiaiden maksettua lunnasrahan johanniitoille.


title: Hayreddin Barbarossa

text: Aruj ja Hizir aloittivat oman kaapparitoimintansa Pohjois-Afrikan rannikolla 1500-luvun ensimmäisten vuosien aikana. Vuonna 1504 he purjehtivat kahdella puolikaleerillaan Tunisin satamaan La Gouletteen, josta he tekivät tukikohtansa. Vaikka he aloittivat pienesti he saavuttivat merkittäviä voittoja ja onnistuivat kartuttamaan laivastoaan sekä maksamaan Tunisian hafsidihallitsijalle provisiot saaliistaan. Tämän suostumuksella veljekset saivat perustaa toisen tukikohdan Djerban saarelle ja Arujista tuli jopa saaren "ka'id", kenraalikuvernööri. Voittojen myötä heidän maineensa kasvoi ja heihin liittyi myös muita Välimeren kaappareita kuten Kurtoğlu Muslihiddin Reis. Iliyas liittyi veljiinsä 1509 ja he kävivät myös sotaa espanjalaisia vastaan, sillä nämä olivat vallanneet ja miehittäneet alueen satamia. Vuonna 1510 Aruj menetti kätensä piirityksessä, jonka oli tarkoitus vallata Béjaïa takaisin espanjalaisissa. Hizir kiidätti veljensä turvaan ja toipumaan. Aruj ei käyttänyt laivastoaan pelkästään kaapparitoimintaan tai sodankäyntiin, vaan kuljetti myös islamilaisia mudéjareja kristitystä Espanjasta turvallisemmille alueille Pohjois-Afrikkaan. Tämän ansiosta Aruj sai lempinimensä Baba. Elokuussa 1514 veljekset palasivat Béjaïaan 12 kaleerin ja tuhannen turkkilaisen sotilaan kanssa ja tuhosivat kaksi espanjalaisten linnoitusta satamassa.


title: Hayreddin Barbarossa

text: Turkkilaisten sotilaidensa avulla veljekset, joiden välit Hafsideihin olivat viilenneet, valtasivat Algerin espanjalaisilta 1516 ja ottivat muitakin voittoja Algerian alueella joko espanjalaisista tai heidän tukijoistaan. He eivät kuitenkaan palauttaneet aiempaa hallitsijaa Sālim al-Tūmīa valtaan, vaan pitivät alueen hallinnan itsellään. Arujilla ei todennäköisesti ollut aiemmin poliittista kunnianhimoa, mutta todettuaan keskisessä Maghrebissa vallitsevan anarkian Aruj ja Hizir päättivät pitää vallan itsellään. Aruj ja Hizir organisoivat alueiden hallinnan, Aruj piti Algerian ja itäiset alueet ja Hizir sai läntisen osan. Aruj Julisti itsensä väliaikaiseksi Algerian sulttaaniksi ja tarjosi maata liitettäväksi Osmanien valtakunnan alueisiin. Osmanien sulttaani hyväksyi tarjouksen ja teki Arujista Algerian kuvernöörin sekä läntisen Välimeren merikuvernöörin.


title: Hayreddin Barbarossa

text: Espanjan kuningas ja Pyhän saksalais-roomalaisen keisarikunnan keisari Kaarle V saapui Oraniin keväällä 1518. Hän muodosti armeijan, johon kuului Oranin kuvernöörin Diego de Córdoban 10 000 espanjalaisen lisäksi tuhansia beduiineja. Kuningas marssi armeijoineen Tlemceniin, jossa Aruj ja Iliyas odottivat 1 500 turkkilaisen ja 5 000 maurin kanssa. Veljekset pitivät puoliaan 20 päivää, mutta saivat vastaansa myös Tlemcenin asukkaiden kansannousun. Espanjalaiset vangitsivat ja surmasivat heidät.


title: Hayreddin Barbarossa

text: Arujin kuoltua Hayreddinille jäi ainoastaan Alger, jota hän joutui välittömästi puolustamaan Sisilian kuvernööri Hugo de Moncadan 80 aluksen ja 6 000 miehen hyökkäystä vastaan. 500 turkkilaisen ja 20 000 paikallisen miehen avulla Hayreddin iski espanjalaisten selustaan. Myös hänen onnekseen merellä nousi suuri myrsky, joka upotti suuren osan vastustajan laivastosta. Heti voittonsa hän jatkoi Tlemceniin, jonka sulttaanin ajoi pakoon. Keväällä 1520 hän valtasi Ténèsin ja sai Barbarossa-lisänimensä. Samana vuonna hän lähetti Osmanisulttaanille lahjoja ja sai tältä tuekseen tykistöä, 2 000 janitsaaria sekä oikeuden värvätä omia sotilaita.


title: Hayreddin Barbarossa

text: Hayreddin jatkoi veljensä työtä ja kuljetti mudéjareja Espanjasta Afrikkaan. Näiden avulla hän sai taakseen vannoutuneen ja Espanjaa vihaavan tukijoukon.


title: Hayreddin Barbarossa

text: Hayreddin jätti Osmanien valtakunnalle huolellisesti organisoidun pohjoisafrikkalaisen provinssin. Suuramiraalina hän piti Välimerta täysin osmanien hallussa 30 vuoden ajan. Hän on säilynyt turkkilaisten muistissa kansallissankarina.


title: Hayreddin Barbarossa

text: Hyvin vähän tiedetään Hayreddinin yksityiselämästä. Hän oli naimisissa kahdesti. Ensimmäisen kerran hän avioitui algerialaisnaisen kanssa, joka synnytti hänelle pojan nimeltä Hasan. Hasan toimi useaan otteeseen mm. Algerian "beylerbeyi"nä eli kenraalikuvernöörinä. Toisen kerran hän avioitui 65-vuotiaana Reggio di Calabrian kuvernöörin nuoren tyttären Flavia tai Maria Gaetanin kanssa. Hänellä oli myös tytär, joka on haudattu hänen Beşiktaşissa olevan mausoleuminsa lähelle.


title: Hayreddin Barbarossa

text: Hänen mausoleuminsa suunnitteli ja rakensi itse Sinan. Siitä tuli paikka, jossa häntä seuranneet suuramiraalit vihittiin virkaansa. Niin ikään perinteenä Istanbulista liikkeelle lähtenyt laivastosaattue purjehti ensiksi Hayreddinin mausoleumin lähelle, jossa se tervehti hänen muistoaan tykinlaukauksin.


title: Joaquín Larrivey

text: Joaquín Oscar Larrivey (s. 20. elokuuta 1984 Gualeguay, Argentiina) on argentiinalainen jalkapalloilija. Hän edustaa Baniyasia ja on pelipaikaltaan hyökkääjä.


title: Joaquín Larrivey

text: Larrivey siirtyi kesällä 2013 espanjalaisseura Rayo Vallecanoon meksikolaisesta Atlantesta. Hän teki kaudella 2013–2014 pelaamassaan 35 ottelussa 12 maalia.


title: Joaquín Larrivey

text: 16. kesäkuuta 2014 Larrivey siirtyi ilmaisella siirrolla galicialaisseura Celta Vigoon. Hän teki seuran kanssa vuoteen 2017 ulottuvan sopimuksen.


title: Did It Again

text: "Did It Again" on australialaislaulaja Kylie Minoguen single. Se julkaistiin "Impossible Princess" -albumin toisena singlenä 24. marraskuuta 1997. Nimikappaleen ovat kirjoittaneet Kylie Minogue, Steve Anderson ja Dave Seaman.


title: Neverland (minisarja)

text: Neverland on yhdysvaltalainen minisarja, jonka ensiesitys oli Syfyn kanavalla joulukuussa 2011.


title: Neverland (minisarja)

text: Sarjassa seurataan kuinka nuoresta Peteristä kasvoi Peter Pan. Elokuvan päähahmot ovat Peter ja Jimmy Hook.


title: Neverland (minisarja)

text: Eräänä päivänä varaslauma saa haltuunsa taianomaisen aarteen, joka siirtää heidät toiseen maailmaan, Neverlandiin. Valkoisten viidakoiden ja ikuisten seikkailujen maassa kukaan ei lisäksi koskaan vanhene - eikä pojilta puutu niin uusia ystäviä kuin vihollisia.


title: Yoel (jalkapalloilija)

text: Yoel Rodríguez Oterino eli Yoel (s. 28. elokuuta 1988 Vigo, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Eibaria.


title: Yoel (jalkapalloilija)

text: Yoel on kotikaupunkinsa jalkapalloseura Celta Vigon junioriakatemian kasvatti. Hänet nostettiin ensimmäistä kertaa edustusjoukkueeseen kaudella 2009–2010. Kaudella 2011–2012 hän nousi joukkueen ykkösmaalivahdiksi ja pelasi yhteensä 25 sarjaottelua, kun galicialaisseura palasi kauden päätteeksi maan pääsarjaan Primera Divisióniin viiden vuoden tauon jälkeen.


title: Yoel (jalkapalloilija)

text: Seuraavaksi kaudeksi 2012–2013 hänet kuitenkin lainattiin naapuriseura Lugoon. Kaudeksi 2013–2014 Yoel palasi takaisin kasvattajaseuraansa ja pelasi ensimmäisen ottelunsa 19. elokuuta 2013 maan pääsarjassa.


title: Yoel (jalkapalloilija)

text: 31. heinäkuuta 2014 Yoel siirtyi Valenciaan kauden kestävällä lainasopimuksella, jonka jälkeen joukkueella on mahdollisuus tehdä siirrosta pysyvä.


title: Mun (kappale)

text: Mun on toinen singlejulkaisu Pete Parkkosen studioalbumilta "Pete Parkkonen". Kappaleen on säveltänyt Joonas Angeria yhdessä Risto Asikaisen kanssa ja se on sanoittanut Niki Duuri. Kappaleeseen tehty Lauri Laukkasen ohjaama ja Havaijilla kuvattu musiikkivideo julkaistiin 12. maaliskuuta 2014.


title: Mun (kappale)

text: Kappaleen toistaiseksi ainoa listamerkintä on radiolistan 14. sija.


title: Jubilee 2000

text: Jubilee 2000 oli kansainvälinen liike yli 40 maassa kolmannen maailman velkojen armahtamiseksi. Vuonna 2001 se hajosi useaksi eri järjestöksi.


title: Jubilee 2000

text: Liikkeen tukijoita olivat monet kuuluisuudet kuten Bono rockyhtye U2:sta, Quincy Jones, Willie Colón, Muhammad Ali, Bob Geldof, Youssou N'dour, Thom Yorke, N.T. Wright jne.


title: Kauneus sekoittaa mun pään

text: Kauneus sekoittaa mun pään on Olavi Uusivirran kappale hänen kuudennelta studioalbumilta, "Ikuiset lapset". Kappale julkaistiin albumin ensimmäisenä singlenä 7. tammikuuta 2014. Kappaleen on säveltänyt ja sanoittanut Uusivirta itse.


title: Kauneus sekoittaa mun pään

text: Kappaleen musiikkivideo sijoittuu 70-luvun amerikkalaiseen high school -maailmaan. Jenni Kangasniemen ohjaamalla videolla nähtävissä rooleissa esiintyvät Uusivirran lisäksi muun muassa Krista Kosonen, Heikki Paasonen, Antti Luusuaniemi, Sara Melleri, Johannes Holopainen, Juha Muje ja Joonas Saartamo.


title: Kauneus sekoittaa mun pään


title: Álex López

text: Alejandro ”Álex” López Sánchez (s. 11. tammikuuta 1988 Ferrol, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Celta Vigoa ja on pelipaikaltaan keskikenttäpelaaja.


title: Álex López

text: López siirtyi 26. kesäkuuta 2009 Celta Vigon reservijoukkueeseen, joka pelasi maan kolmanneksi korkeimalla sarjatasolla Segunda División B:ssä. Hän pelasi kauden aikana 36 ottelua ja teki niissä 13 maalia.


title: Álex López

text: Hän teki ensiesiintymisensä edustusjoukkueessa 13. kesäkuuta 2010 ottelussa Real Sociedadia vastaan. 13. helmikuuta 2013 López solmi vuoteen 2018 asti ulottuvan jatkosopimuksen galicialaisseuran kanssa.


title: Breathe (Kylie Minoguen kappale)

text: "Breathe" on kappale Kylie Minoguen albumilta "Impossible Princess" (1997). Se on albumin kolmas single julkaistiin helmikuussa 1998. Kappaleen kirjoittivat Minogue, Dave Ball ja Ingo Vauk.


title: Guardians of the Galaxy

text: Guardians of the Galaxy on vuonna 2014 ensi-iltansa saanut supersankarielokuva, joka perustuu Marvel Comicsin luomaan supersankariryhmään Galaksin Vartijat. Se on Marvel Cinematic Universen kymmenes elokuva ja sen on ohjannut James Gunn, joka myös käsikirjoitti elokuvan yhdessä Nicole Perlmanin kanssa. Elokuvan pääosissa ovat Chris Pratt, Zoë Saldaña, Dave Bautista, Vin Diesel, Bradley Cooper, Lee Pace, Michael Rooker, Karen Gillan, Djimon Hounsou, John C. Reilly, Glenn Close ja Benicio del Toro. Elokuvassa Peter Quill löyttäytyy yhteen muiden lainsuojattomien kanssa pyrkiessään varastamaan voimakkaan artefaktin.


title: Guardians of the Galaxy

text: Perlman alkoi työstää käsikirjoitusta vuonna 2009. Tuottaja Kevin Feige mainitsi "Guardians of the Galaxyn" mahdollisena elokuvan aiheena vuonna 2010 ja heinäkuussa 2012 San Diego Comic-Con Internationalissa, Gunn palkattiin ohjaamaan ja käsikirjoittamaan elokuva. Helmikuussa 2013, Pratt valittiin Peter Quillin / Tähtilordin rooliin, ja pian sen jälkeen valittiin elokuvan sivunäyttelijät. Kuvaukset alkoivat heinäkuussa 2013 Shepperton Studiosilla, Englannissa, ja jatkuivat Lontoossa ennen kuvausten päättymistä lokakuussa 2013. Jälkituotanto päättyi 7. heinäkuuta 2014.


title: Guardians of the Galaxy

text: "Guardians of the Galaxy" sai ensiesityksenä Hollywoodissa 21. heinäkuuta 2014. Yhdysvalloissa se sai ensi-iltansa 1. elokuuta 2014. Elokuva sai kriittisesti ja kaupallisesti hyvän vastaanoton, tuottaen maailmanlaajuisesti 773,3 miljoonaa dollaria, tullen näin eniten tuottaneeksi supersankarielokuvaksi vuonna 2014, sekä kyseisen vuoden kolmanneksi eniten tuottaneeksi elokuvaksi Pohjois-Amerikassa. Elokuvan jatko-osa, "Guardians of the Galaxy Vol. 2", sai ensi-iltansa 5. toukokuuta 2017. Kolmas elokuva, "Guardians of the Galaxy Vol. 3", on suunnitteilla.


title: Guardians of the Galaxy

text: Vuonna 1988 nuori Peter Quill joutuu äitinsä, Meredithin, kuoleman jälkeen Yondu Udontan johtamien avaruusrosvojen, Ravagerien, kaappaamaksi. 26 vuotta myöhemmin Yondu lähettää hänet noutamaan erään pallon planeetta Moragilta. Palloa tavoittelee kuitenkin myös krii nimeltä Korath, joka palvelee rotunsa fanaattisinta edustajaa, Ronan Syyttäjää. Quill ei kuitenkaan toimita palloa Yondulle, joka raivoissaan petoksesta lupaa tämän päästä palkkion. Ronan puolestaan lähettää salamurhaaja Gamoran etsimään palloa.


title: Guardians of the Galaxy

text: Kun Quill matkustaa Nova-imperiumin pääplaneetta Xandariin myydäkseen pallon, Gamora hyökkää ja varastaa sen. Taisteluun sekaantuu myös kaksi palkkionmetsästäjää: geenimanipuloitu pesukarhu Rocket sekä puun kaltainen humanoidi Groot. Nova-joukot pidättävät heidät ja vangitsevat Kylniin. Siellä voimakas vanki nimeltä Drax haluaa tappaa Gamoran kostoksi siitä, että menetti Ronanin takia perheensä. Quill kuitenkin vakuuttaa Draxin siitä, että Gamora voi johdattaa tämän Ronanin luokse ja Gamora puolestaan paljastaa pettäneensä Ronanin, koska ei halua tämän tuhoavan planeettoja pallon avulla. Kun Gamora kertoo tietävänsä pallolle ostajan, hän, Quill, Drax, Rocket ja Groot pakenevat yhteisvoimin Kylnistä.


title: Guardians of the Galaxy

text: Toisaalla Ronan kertoo Gamoran petoksesta tämän adoptioisälle, Thanokselle. Quillin ryhmä puolestaan pakenee tämän aluksella "Milanolla" kaukaiseen rikollisteen etuvartioon nimeltä Knowhere, joka on rakennettu celestiaalin tuhotun pään sisään. Siellä Gamoran yhteyshenkilö Taneleer Tivan paljastaa pallon sisällä olevan yksi Ikuisuuskivistä. Kivellä oli mittaamaton voima ja se tuhoaisi kaiken paitsi voimakkaimmat sitä käyttävät olennot. Mutta sitten Tivanin kidutettu avustaja, Carina, koskettaa kiveä, joka tuhoaa sekä osan Tivanin arkistosta että itse Carinan.


title: Guardians of the Galaxy

text: Humalainen Drax oli kutsunut sillä välin paikalle Ronanin, joka lyö hänet helposti. Muut pakenevat Ronanin seuraajia ja Gamoran adoptiosiskoa Nebulaa. Nebula kuitenkin tuhoaa Gamoran aluksen ja Ronanin kätyrit saavat pallon. Quill antaa kypäränsä Gamoralle auttaakseen tätä selviämään ja antautuu Yondulle, jotta he selviäisivät. Rocket, Drax ja Groot saapuvat tuhoamaan Yondun alusta, mutta Quill neuvottelee heidän välilleen rauhan estääkseen Ronania tuhoamasta galaksia Ikuisuuskiven avulla. Lippualuksellaan, "Dark Asterilla", Ronan puolestaan yhdistää kiven sotavasaraansa ja kertoo Thanokselle aikovansa tappaa tämän, kun Xandar on tuhottu. Adoptioisäänsä vihaava Nebula on myös Ronanin puolella.


title: Guardians of the Galaxy

text: Xandarin lähellä Ravagerit, Quillin ryhmä sekä Nova-joukot yrittävät torjua "Dark Asterin", mutta vasaransa avulla Ronan tuhoaa Nova-joukkojen alukset. Taistelun aikana Nebula pakenee ja Rocket vaurioittaa "Dark Asteria". Aluksen tehdessä pakkolaskun Groot uhraa itsensä suojellakseen muita ryhmäläisiä. Ronan selviää kuitenkin hengissä ja valmistautuu tuhoamaan Xandarin. Quill kuitenkin häiritsee häntä, jolloin Drax ja Rocket tuhoavat vasaran. Quill tarttuu kiveen ja Gamoran, Draxin sekä Rocketin jakaessa sen aiheuttama rasitus hänen kanssaan, he käyttävät sitä tuhotakseen Ronanin.


title: Guardians of the Galaxy

text: Quill antaa pallon Yondulle uskotellen kiven yhä olevan siellä, mutta antaakin kiven oikeasti Nova-joukoille. Yondu toteaa, etteivät asiat menneetkään huonosti, vaikkei auttanutkaan Quilliä löytämään isäänsä. Quillin ryhmä, tunnettu nyt nimellä Galaksin Vartijat, vapautuu kaikista rikossyytteistä ja Quill saa tietää olevansa vain puoliksi ihminen – hänen isänsä on jotakin muinaista ja tuntematonta lajia. Quill myös avaa viimein äidiltään tämän kuolinvuoteella saamansa lahjapaketin, joka sisältää C-kasetin täynnä äidin lempikappaleita. Vartijat lähtevät korjaamaan "Milanoa" mukanaan Grootin taimi.


title: Guardians of the Galaxy

text:
Lopputekstien jälkisessä kohtauksessa Tivan istuu tuhoutuneessa arkistossa, jossa on yhä kaksi näytekappaletta: kosmonauttikoira ja antromorfinen ankka.
"Guardians of the Galaxy" sai maailmanensi-iltansa 21. heinäkuuta 2014 Dolby Theatressa, Hollywoodissa. Elokuva sai ensi-iltansa Britanniassa 31. heinäkuuta 2014, ja Suomessa sekä Yhdysvalloissa 1. elokuuta 2014 3D:nä ja IMAX 3D:nä.


title: Guardians of the Galaxy

text: Ensimmäinen traileri julkaistiin 18. helmikuuta 2014 "Jimmy Kimmel Live!" -ohjelmassa ja se sai innostuneen vastaanoton sosiaalisessa mediassa. Toinen traileri julkaistiin verkossa 19. toukokuuta 2014.


title: Guardians of the Galaxy

text: "Guardians of the Galaxy" sai kaksi Oscar-ehdokkuutta parhaasta maskeerauksesta ja parhaista erikoistehosteista.


title: Guardians of the Galaxy

text: "Guardians of the Galaxy Vol. 2" sai ensi-iltansa Suomessa 26. huhtikuuta 2017 ja Yhdysvalloissa 5. toukokuuta ja James Gunn palasi sen ohjaajaksi ja käsikirjoittajaksi. Pratt, Saldaña, Bautista, Diesel, Cooper, Rooker, Gillan, Sean Gunn ja Close palaavat kaikki edellisestä elokuvasta tuttuihin rooleihinsa. Pom Klementieff, Elizabeth Debicki, Chris Sullivan ja Kurt Russell liittyvät näyttelijäkaartiin Mantiksen, Ayeshan, Taserfacen ja Egon rooleissa.


title: Guardians of the Galaxy

text: Huhtikuussa 2017 Gunn julkisti ohjaavansa ja käsikirjoittavansa myös "Guardians of the Galaxy Vol. 3":n. Mutta heinäkuussa 2018 Disney ja Marvel antoivat Gunnille potkut löydettyään tämän vanhoja kiistanalaisia Twitter-julkaisuja, jotka käsittelivät raiskauksia ja pedofiliaa.


title: Hugo Mallo

text: Hugo Mallo Novegil (s. 22. kesäkuuta 1991 Marín, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Celta Vigoa ja on pelipaikaltaan oikea laitapuolustaja.


title: Hugo Mallo

text: Mallo on galicialaisseura Celta Vigon junioriakatemian kasvatti. Hänet nostettiin junioriakatemiasta kaudeksi 2009–2010 suoraan edustusjoukkueeseen, joka pelasi maan toiseksi korkeimmalla sarjatasolla Segunda Divisiónissa. Mallo pelasi ensimmäisellä kaudellaan 25 sarjaottelua.


title: Hugo Mallo

text: Kaudella 2011–2012 hän pelasi yhteensä 34 sarjaottelua, kun galicialaisseura kauden päätteeksi varmisti nousun maan pääsarjaan Primera Divisióniin viiden vuoden tauon jälkeen. Hän pelasi ensimmäisen ottelunsa pääsarjassa 18. elokuuta 2012 Málagaa vastaan.


title: Veronica Mars (elokuva)

text: Veronica Mars on vuonna 2014 ensi-iltansa saanut elokuva, joka on jatkoa Veronica Mars -televisiosarjalle. Elokuvan on ohjannut sarjan luoja Rob Thomas.


title: Veronica Mars (elokuva)

text: Vuosia sitten Neptunesta, Kaliforniasta opiskelemaan lähtenyt Veronica Mars palaa vanhaan kotikaupunkiinsa saatuaan puhelun ex-poikaystävältään Logan Echollsilta. Tätä syytetään naisystävänsä, kuuluisan poplaulajan Carrie Bishopin murhasta. Palattuaan Veronica alkaa selvittää, kuka murhasi Carrie Bishopin ja miksi.


title: Agnes Tschetschulin

text: Agnes Tschetschulin (24. helmikuuta 1859 Helsinki –1942 Tukholma) oli suomalainen viulisti, säveltäjä ja musiikkipedagogi.


title: Agnes Tschetschulin

text: Tschetschulin syntyi helsinkiläiseen kauppiasperheeseen. Venäläissukuinen isä, kauppaneuvos Feodor Tschetschulin omisti höyrylaivoja ja toimi kauppiaana. Äiti Hilda (o.s. Eckstein) oli ruotsalaista kauppiassukua. Perheeseen kuului myös kolme muuta sisarta: Mélanie, Eugénie ja esikoinen Maria Tschetschulin, Pohjoismaiden ensimmäinen naisylioppilas.


title: Agnes Tschetschulin

text: Agnes Tschetschulin opiskeli viulunsoittoa ensin Gustav Niemannin johdolla ja sitten 1882–1885 vastaperustetussa Helsingin musiikkiopistossa opettajinaan Martin Wegelius ja Anton Sitt ja opiskelutoverinaan muun muassa Jean Sibelius. Hän jatkoi opintojaan vielä kuuden vuoden ajan Berliinin musiikkikorkeakoulussa (Königliche Hochschule für Musik) Ernst Joachimin, Emanuel Wirthin ja Joseph Joachimin johdolla. Sävellystä hänelle opetti Woldemar Bargiel ja musiikin historiaa Philipp Spitta. Vuonna 1891 Tschetschulin antoi Berliinissä ja Helsingissä ensikonserttinsa, joissa soitti omia sävellyksiään.


title: Agnes Tschetschulin

text: Opintojensa jälkeen Tschetschulin teki kiertueita Marie Soldat-Roegerin kansainvälisen naiskvartetin kakkosviulistina. Sitten hän sai paikan englantilaisesta Cheltenham Ladies’ Collegesta, jossa toimi musiikin professorina ja opetti viulunsoittoa. Viimeiset vuotensa Tschetschulin asui Tukholmassa.


title: Agnes Tschetschulin

text: Tschetschulinin romanttisen eleganteiksi luonnehdittuihin sävellyksiin kuuluvat kamarimusiikkiteokset "Gavotti, Valse gracieuse, Puszta Film" ja "Alla Zingaresca". Näiden lisäksi hän kirjoitti joitakin lauluja sekä sotilasmarsseja kuten ”Vöyrin poikien marssi”. Hänen sävellyksiään ovat julkaisseet ruotsalaiset, saksalaiset ja englantilaiset kustantamot.


title: Brian McGrattan

text: Brian McGrattan (s. 2. syyskuuta 1981 Hamilton, Ontario, Kanada) on kanadalainen jääkiekkoilija, joka pelaa EIHL-joukkue Nottingham Panthersissa. Hän oli Los Angeles Kingsin neljännen kierroksen varaus , mutta ei ikinä pelannut joukkueessa. Calgaryn lisäksi McGrattan on pelannut Ottawa Senatorsissa, Phoenix Coyotesissa ja Nashville Predatorsissa. Hän on pelannut myös viidessä eri AHL-joukkueessa. McGrattanin hallussa on AHL:n yhden kauden jäähyennätys, kun hänen tililleen kertyi Binghamton Senatorsin paidassa peräti 551 jäähyminuuttia. Hän siirtyi kesken kauden Sudburysta Mississauga IceDogsiin.


title: Brian McGrattan

text: McGrattan pelasi viisi kautta OHL:ssä vuosien 1997 ja 2002 välillä. Hän esiintyi 25 pelissä Guelph Stormin paidassa kaudella 1997–1998. Vaikka hän ei pelannut yhtäkään pudotuspeliottelua, hänet laskettiin mukaan J. Ross Robertson Cupin voittaneeseen OHL-mestarijoukkueeseen. McGrattan pelasi seuraavalla kaudella vain kuusi ottelua Guelphissa ennen kuin hänet lähetettiin Sudbury Wolvesiin, jossa hän istui 153 jäähyminuuttia. 53 ottelussa hän teki myös 17 pistettä. Seuraavalla kaudella 1999–2000 hän pystyi kasvattamaan pistemääränsä 32:een ja rangaistusmäärän 245 minuuttiin.


title: Brian McGrattan

text: Kauden 2000–2001 McGrattan pelasi kokonaan Mississaugassa, jossa hän teki 31 pelissä peräti 20 maalia. Hän oli suurimman osan kaudesta sivussa polvivamman vuoksi. Seuraavan kauden hän aloitti Mississaugan kapteenina, mutta lokakuussa 2001 hänet kaupattiin Owen Sound Attackiin, josta hänet siirrettiin Oshawa Generalsiin vain muutamaa päivää myöhemmin. Oshawasta hänet vaihdettiin jälleen Sault Ste. Marie Greyhoundsiin tamnmikuussa 2002. Neljässä joukkueessa McGrattan pelasi kauden aikana 60 ottelua ja teki 20 maalia sekä yhteensä 35 pistettä. Jäähyllä hän vietti aikaa 159 minuutin verran.


title: Brian McGrattan

text: McGrattan varattiin Los Angeles Kingsiin neljännellä kierroksella, mutta hän päätti olla allekirjoittamatta sopimusta polvivammansa seurauksena eikä pelannut lopulta joukkueessa yhtäkään ottelua. Hän osallistui ennen kautta 2001–2002 Detroit Red Wingsin harjoitusleirille. 2. kesäkuuta 2002 hän allekirjoitti Ottawa Senatorsin kanssa sopimuksen. Kolme ensimmäistä vuotta hän pelasi AHL:ssä Senatorsin farmijoukkueessa Binghamton Senatorsissa. Ensimmäisessä ammattilaisottelussaan hän pelasi Bridgeport Sound Tigersia vastaan. 11. lokakuuta 2002 hän teki ensimmäisen pisteensä syöttäessään Jeff Ulmerin maalin.


title: Brian McGrattan

text: Kokonsa puolesta McGrattanin uskottiin tulevan ”poliisiksi” hänen päästessään NHL:ään. Hänen kanssaan Binghamtonissa pelasi kahden kauden ajan myös kaikkien aikojen eniten jäähyjä ammattilaistasolla ottanut pelaaja Dennis Bonvie. Ensimmäisellä kaudellaan McGrattanille kertyi 173 jäähyminuuttia, toisella 327 ja kolmannella hän teki AHL:n yhden kauden jäähyennätyksen 551 rangaistusminuutilla.


title: Brian McGrattan

text: Kaudella 2005–2006 McGrattan ansaitsi paikan Ottawan joukkueessa, jossa hän teki viisi pistettä ja istui 141 jäähyminuuttia. 19. marraskuuta 2005 hän teki ensimmäisen NHL-maalinsa New Jersey Devilsin maalivahti Martin Brodeurin selän taakse. Hän tappeli peräti 19 kertaa, joka oli eniten koko liigassa. Hänen tunnetuin tappelunsa oli Toronto Maple Leafsin Tie Domia vastaan. McGrattan löi vastustajansa maihin yhdellä lyönnillä.


title: Brian McGrattan

text: Hänen roolinsa joukkueessa väheni kahdella seuraavalla kaudella ja hän pelasi kaudella 2006–2007 45 ottelua ja sitä seuraavalla vain 38. McGrattan pääsi otsikkoihin kauden 2007–2008 puolivälissä, kun hän tappeli joukkuetoverinsa Ray Emeryn kanssa.


title: Brian McGrattan

text: 25. kesäkuuta 2008 McGrattan kaupattiin Phoenix Coyotesiin, joka antoi vastineeksi viidennen kierroksen varauksen . Hän esiintyi vain viidessä pelissä Coyotesin paidassa. 16. lokakuuta 2009 hän teki ensimmäisen Gordie Howe -hattutempun (maali, syöttö ja tappelu). Hän pelasi kauden aikana 34 ottelua ja tappeli niiden aikana 14 kertaa. Flames ei tehnyt hänen kanssaan jatkosopimusta ja hän siirtyi vapaaksi agentiksi kauden päätyttyä.


title: Brian McGrattan

text: McGrattan teki Boston Bruinsin kanssa try out -sopimuksen ja oli joukkueen harjoitusleirillä, jonka jälkeen teki vuoden mittaisen sopimuksen Bruinsin kanssa. Hän kuitenkin joutui aloittamaan kauden farmissa Providence Bruinsissa. 27. helmikuuta 2011 hänet vaihdettiin yhdessä Sean Zinnermanin kanssa Anaheim Ducksiin, joka antoi Bruinsille vastineeksi David Laliberten ja Stefan Chaputin. Hän joutui Anaheimissakin pelaamaan farmijoukkueessa. Hän teki kaudella oman maaliennätyksensä iskiessä yhteensä kymmenen maalia.


title: Brian McGrattan

text: McGrattan aloitti kauden 2011–2012 Anaheimin organisaatiossa, mutta hänet asetettiin waiver -listalle, josta Nashville Predators poimi hänet itselleen 11. lokakuuta 2011. Siirron jälkeen hänen aiemmat joukkuetoverinsa kehuivat hänen olevan hyvä kaveri ja kova työntekijä. McGrattan pelasi 30 ottelua Predatorsissa mukaan lukien 200. ottelunsa Columbus Blue Jacketsia vastaan 8. joulukuuta 2012. Seuraavalla kaudella hän pelasi Nashvillessa vain kaksi ottelua, joiden jälkeen hänet siirrettiin farmijoukkue Milwaukee Admiralsiin.


title: Brian McGrattan

text: Vain kuuden Milwaukeessa pelatun ottelun jälkeen McGrattan vaihdettiin takaisin Flamesiin, joka antoi hänen tilalleen Joe Piskulan. McGrattanilla oli positiivinen vaikutus joukkueeseen pukukopissa ja hän oli aina valmis toimimaan, joten Calgary halusi hänet. Hän toi myös fyysisyyttä Flamesin kokoonpanoon taklaten ensimmäisessä pelissään useita kertoja ja tapellessaan Tom Sestiton kanssa. Hän teki kauden 49 ottelussaan kolme maalia ja istui 49 minuuttia jäähyaitiossa. Hän teki Calgaryn kanssa kaksivuotisen jatkosopimuksen.


title: Brian McGrattan

text: McGrattan oli kaudella 2013–2014 Calgaryn avauskokoonpanossa koko kauden ajan pelaten 76 ottelua, mikä on hänen uransa suurin ottelumäärä yhdellä kaudella. Hän teki neljä maalia ja antoi neljä maaliin johtanutta syöttöä. Hän pelasi runkosarjan loppupuolella uransa 300. NHL-ottelun. Vaikka McGrattan tunnetaan tappelutaidoistaan, hän oli 18. tammikuuta ennen Calgaryn ja Vancouverin välistä ottelua näkyvästi esillä estäessään päävalmentajien John Tortorellan ja Bob Hartleyn välistä tappelua.


title: Ingeborg von Bronsart

text: Ingeborg Bronsart von Schellendorf, tunnettu nimellä Ingeborg von Bronsart (o.s. Stark tai Starck, 1840 Pietari – 17. kesäkuuta 1913 München) oli ruotsalais-saksalainen säveltäjä ja pianisti.


title: Ingeborg von Bronsart

text: Ingeborg von Bronsart oli Pietarissa asuneen ruotsalaisen hovisatulaseppä Otto Starkin ja Marianne Åkermanin tytär. Hän sai pianonsoiton opetusta Nicolas von Martinoffilta ja Adolf Henseltiltä sekä sävellysoppia Constantin Deckeriltä. Hän jatkoi opintojaan Weimarissa Franz Lisztin johdolla, jonka kerrotaan sanoneen Ingeborgin soittavan ”kuin tulivuori”.


title: Ingeborg von Bronsart

text: Vuonna 1861 Ingeborg Starck avioitui pianisti ja kapellimestari Hans Bronsart von Schellendorfin kanssa, joka oli varttunut preussilaisessa upseeriperheessä. Ingeborg von Bronsart kiersi Eurooppaa pianovirtuoosina kunnes hänen miehensä nimitettiin Hannoverissa toimineen teatterin intendentiksi 1867. Siitä lähtien Ingeborg von Bronsart keskittyi enemmän säveltämiseen.


title: Ingeborg von Bronsart

text: Ensimmäisten oopperoiden saadessa suosiota uhkasi aviomies erolla, ellei Ingeborg jättäisi omaa taiteellista uraansa. Avioliitto pysyi koossa vaimon hillitessä hieman työskentelyään ja keskittyessä enemmän lasten, Claran (1864–1929) ja Fritzin (1868–1918), hoitoon.


title: Ingeborg von Bronsart

text: Ingeborg von Bronsart edusti Saksaa vuoden 1893 Chicagon maailmannäyttelyssä. Häntä pidetään maan ensimmäisenä merkittävänä naissäveltäjänä, joka oopperoiden lisäksi kirjoitti suuren määrän vokaali- ja pianomusiikkia sekä orkesteri- ja kamarimusiikkiteoksia. Hän oli tekemisissä monien aikansa musiikkikuuluisuuksien, kuten viulisti Joseph Joachimin, kapellimestari Hans von Bülowin ja säveltäjien Gioacchino Rossini, Daniel Auber ja Richard Wagner kanssa.


title: Lance Bouma

text: Lance Bouma (s. 25. maaliskuuta 1990 Provost, Alberta, Kanada) on kanadalainen jääkiekkoilija, joka pelaa NHL-seura Chicago Blackhawksissa. Hän on Calgary Flamesin kolmannen kierroksen varaus . Hän teki NHL-debyyttinsä tammikuussa 2011. Hän voitti Vancouver Giantsissa Memorial Cupin vuonna 2007.


title: Lance Bouma

text: WHL:ään Bouma varattiin vuonna 2005 toisella kierroksella Vancouver Giantsiin. Hän pelasi joukkueessa viiden ottelun verran jo 15-vuotiaana. Niissä hän teki yhden maalin ja yhteensä neljä pistettä. Kaudella 2006–2007 hän vakiinnutti paikkansa Giantsin kokoonpanossa. Hän pelasi runkosarjassa 49 ottelua ja pudotuspeleissä 22 ottelua, kun Giants eteni WHL:n finaaleihin asti. Vaikka joukkue hävisi finaaleissa mestaruuden Medicine Hat Tigersille, se pääsi isäntäjoukkueena mukaan Memorial Cupiin, jossa se voitti Tigersin ja otti CHL:n mestaruuden. Bouma sijoittui playoffseissa joukkueensa toiseksi parhaaksi pistemieheksi James Wrightin jälkeen.


title: Lance Bouma

text: Seuraavan kauden runkosarjassa Bouma teki 12 maalia ja yhteensä 35 pistettä 71 ottelussa. Bouma varattiin NHL:ään kolmannella kierroksella . Hän kuitenkin pelasi sen jälkeen vielä kaksi kautta Vancouverissa ja oli joukkueen kapteeni kaudella 2009–2010. Joukkue eteni WHL:n pudotuspelien kolmannelle kierrokselle, jossa Tri-City Americans tiputti sen.


title: Lance Bouma

text: Kun Bouman joukkue tippui vuonna 2010 WHL:n pudotuspeleistä, hän liittyi Flamesin farmijoukkue Abbotsford Heatiin, jossa pelasi viisi ottelua. Hän teki ensimmäisen maalinsa Hamilton Bulldogsia vastaan. Kaudella 2010–2011 Bouma liittyi kokonaan AHL:ään ja teki ensimmäisissä 49 ottelussa 11 maalia.


title: Lance Bouma

text: 3. helmikuuta 2011 Bouma nostettiin NHL-kokoonpanoon. Kaksi yötä myöhemmin hän teki debyyttinsä NHL:ssä Los Angeles Kingsiä vastaan. 7. helmikuuta hän sai ensimmäisen pisteensä syöttäessään Mikael Backlundin tekemän maalin Chicago Blackhawksia vastaan. Se oli hänen ainoa pisteensä hänen kauden aikana pelaamissaan 16 ottelussa.


title: Lance Bouma

text: Kaudella 2011–2012 Bouma pelasi Heatissa 31 ja Flamesissa 26 ottelua. Ensimmäisen maalinsa hän teki 7. tammikuuta 2012 Minnesota Wildin maalivahti Niklas Bäckströmiä vastaan. Bouman odotettiin aloittavan kauden 2012-2013 Flamesin kokoonpanossa, mutta hän joutui kuitenkin pelaamaan Abbotsfordissa. Hän pelasi vain kolme ottelua ennen kuin loukkaantui ja joutui olemaan polvivamman takia loppukauden sivussa.


title: Lance Bouma

text: Kaudella 2013–2014 Bouma onnistui vakiinnuttamaan paikkansa Flamesissa. Valmentaja Bob Hartley kehui hänen olevan joukkueen eniten kehittynyt pelaaja. 27. elokuuta 2014 Calgary kiinnitti Bouman yksivuotisella jatkosopimuksella, jonka arvo oli 577 500 dollaria.


title: Bergbahn Lauterbrunnen-Mürren

text: Bergbahn Lauterbrunnen-Mürren, myös Mürrenbahn (lyhenne BLM) on sveitsiläinen liikenneyhtiö, joka toimii Keski-Sveitsissä Bernin Alpeilla. Yhtiön kotipaikka on Interlaken. JB:n omistaa pääosin (77 %) pörssinoteerattu liikenneyhtiö Jungfraubahn Holding AG.


title: Bergbahn Lauterbrunnen-Mürren

text: Bergbahn Lauterbrunnen-Mürren rakensi 1890-luvun alussa kulkuyhteyden Mürrenin kylään. Yhteys otettiin käyttöön kesällä 1891. Se rakennettiin kahdesta osasta:


title: Bergbahn Lauterbrunnen-Mürren

text: Yhtiön liikevaihto oli vuonna 2012 5,9 milj. CHF. Yhtiön liikevoitto oli 0,9 milj. Henkilöstön määrä oli 31.


title: Bergbahn Lauterbrunnen-Mürren

text: Grütschalp–Mürren-rautatien pituus on 4,3 kilometriä. Rata on kapearaiteinen (1000 mm). Radan suurin jyrkkyys on 5 % eikä siinä ole hammasratasosuuksia. Rata on ollut sähköistetty alkusta alkaen. Käyttöjännite on tasajännite 550 V.


title: Bergbahn Lauterbrunnen-Mürren

text: Yhtiön rata ei liity teknisesti muihin rautateihin, mutta Lauterbrunnenissa on vaihtoyhteys Berner Oberland-Bahnin ja Wengernalpbahnin juniin Interlakenin ja Grindelwaldin suuntiin.


title: Bergbahn Lauterbrunnen-Mürren

text: BLM:n liikenne on ympärivuotista. Köysirata ja juna kulkevat matkailukaudella neljä kertaa tunnissa. Matka Lauterbrunnenista Mürreniin kestää yhteensä 20 minuuttia, alaspäin pari minuuttia kauemmin.


title: Mesrop Maštots

text: Mesrop Maštots (noin 361 Hassik, Taronin maakunta, Armenian kuningaskunta – 441 Etšmiadzin, Armenia) oli armenialainen teologi, lingvistikko ja hymnologi, joka kehitti armenialaiset aakkoset vuonna 406.


title: Mesrop Maštots

text: Mesrop kuului syntyperältään Mamikonianien dynastiaan. Hän toimi kuningas Chosroes III:n kirjurina käyttäen aluksi kreikan, persian ja syyrian aakkostoja. Myöhemmin hän ryhtyi pienen ryhmän mukana erakkomunkiksi ja ryhtyi tutkimaan raamatuntekstejä. Hän palasi kuitenkin sivilisaation pariin Bysantin ja Parthian jakaessa maan. Tähän aikakauteen tuli tarpeelliseksi muodostaa armenialainen aakkosto, mikä tapahtui Mesropin johdolla vuonna 406. Tässä häntä avustivat parthialaissyntyinen patriarkka Iisak sekä kuningas Chosroes III:n veli kuningas Vramšapuh. Jo vuonna 411 Raamattu käännettiin armeniaksi.


title: Elaiza

text: Elaiza on saksalainen yhtye, joka edusti Saksaa vuoden 2014 Euroviisuissa Kööpenhaminassa kappaleella ”Is It Right”. Yhtyeeseen kuuluvat ukrainalaissaksalainen laulaja-lauluntekijä Ela, harmonikansoittaja Yvonne sekä kontrabasisti Natalie. He esiintyivät yhdessä ensimmäisen kerran vuonna 2013. Yhtye sijoittui kilpailun finaalissa 18:nneksi.


title: Muistelmateos

text: Muistelmateos eli muistelmat on kirjallisuudenlaji, jota edustavissa teoksissa kirjoittajat käsittelevät elämäänsä, aikalaisiaan tai oman aikansa tapahtumia. Eräät muut kirjallisuudenlajit voivat jäljitellä muistelmia. Niinpä esimerkiksi "Fanny Hill: ilotytön muistelmat" (alkuteos "Fanny Hill: Memoirs of a Woman of Pleasure") ei ole muistelmateos, vaan John Clelandin kirjekokoelman muotoon laatima eroottinen romaani.


title: Paula Kania

text: Paula Kania (s. 6. marraskuuta 1992 Sosnowiec) on puolalainen tennispelaaja. Parhaimmillaan hän on ollut kaksinpelissä WTA-listan sijalla 130 kesäkuussa 2015 ja nelinpelissä sijalla 64 kesäkuussa 2015. Hän on voittanut urallaan viisi ITF-turnausta kaksinpelissä ja yhden WTA-turnauksen nelinpelissä.


title: Paula Kania

text: Syyskuussa 2012 Kania voitti Palina Peh’avan kanssa Tashkent Openin nelinpelin saavuttaen ensimmäisen WTA-turnausvoittonsa.


title: Elfrida Andrée

text: Elfrida Andrée (19. helmikuuta 1841 Visby – 11. tammikuuta 1929 Göteborg) oli ruotsalainen säveltäjä, kapellimestari sekä Ruotsin ensimmäinen naispuolinen tuomiokirkkourkuri ja sähköttäjä. Hän oli oopperasopraano Fredrika Stenhammarin (1836–80) sisar.


title: Elfrida Andrée

text: Gotlantilaisen lääkärin tytär Elfrida Andrée kapinoi tietoisesti naisten perinteistä asemaa vastaan yhteiskunnassa. Hän suoritti urkuritutkinnon yksityisoppilaana 1857 ja ajoi isänsä tuella läpi lakimuutoksen, jonka turvin naistenkin sallittiin päästä urkurin virkaan. Pian hän aloitti uuden taistelun naisten hyväksymiseksi lennättimen sähkeiden välittäjiksi. Viiden vuoden poliittisen kampanjoinnin jälkeen Andrée sai uuden lain turvin luvan hakea sähköttäjän virkaa.


title: Elfrida Andrée

text: Sävellystä Andrée oppi yksityisesti Kööpenhaminassa tanskalaisen Niels Wilhelm Gaden ja Ruotsissa Ludvig Normanin johdolla, koska ei naisena voinut opiskella musiikkikonservatoriossa.